
1. מבוא

משרד החינוך (שייקרא להלן "המשרד"), באמצעות אגף א' נכסים ולוגיסטיקה – אמרכלות מחוז ת"א ומרכז (שייקרא להלן "האגף"), פונה בזאת לקבלת הצעות ל:
אספקת שירותי מסעדה ושירותי מזנון לעובדי משרד החינוך בתל אביב
וזאת בהיקף ובגבולות אחריות כפי שיפורטו בהמשך.
1.1 חובת השתתפות בסיור קבלנים

חלה חובה על הקבלנים להשתתף בסיור קבלנים. הסיור מתוכנן להימשך שעתיים לפחות, במהלכו יינתנו הסברים והבהרות של נציגי המשרד.

על הקבלן למנות איש קשר לנושא מכרז זה שיקרא את כתב המכרז ויהיה אחראי על כל הפעילויות מול המשרד עד תום תהליך בחירת קבלן, איש קשר זה ילווה את ההתקשרות במידה והמציע יזכה במכרז.

בסיור הקבלנים חובה על איש הקשר להשתתף ולייצג את הקבלן לא תהיה אפשרות לשאול ולברר כל פרט הדרוש למשתתף בסיור לשם הגשת ההצעה. 

סיור קבלנים יתקיים בתאריך 28.2.2019 שעה 11:30
בכתובת:
משרד החינוך 
חדר ישיבות 3 בקומה: 1
בניין מוסקוביץ

רח' השלושה מס' 2

יד אליהו
תל-אביב
הצעת מציע, אשר לכל הפחות איש הקשר, לא נכח במהלך כל סיור הקבלנים (מתחילתו ועד סופו), תיפסל על הסף. 

מובהר בזה כי נציגי המציע בסיור הקבלנים ידרשו למלא את פרטיהם על גבי טופס נוכחות של המשרד ולחתום עליו בתחילה ובסוף הסיור, בטופס זה יידרשו הנציגים לציין בין היתר את שם הגוף או הגופים אותם הם מייצגים בסיור.
לא תהיה כל אפשרות לשנות מידע זה לאחר תום הסיור.

1.2 שאלות ובירורים לאחר הסיור
 לאחר מועד הסיור יש לשלוח קובץ וורד/אקסל הכולל את השאלות עד ל- 5.3.2019 בשעה 14:00 לכתובת המייל michrazimedu@education.gov.il, כאשר חובה לציין בשורת הנושא בדוא"ל יש לציין: מכרז מס' 7/2.2019: אספקת שירותי מסעדה ושירותי מזנון לעובדי משרד החינוך בתל אביב,  קובץ השאלות יהיה בהתאם למבנה שלהלן:
	מכרז מס' 7/2.2019 : אספקת שירותי מסעדה ושירותי מזנון לעובדי משרד החינוך בתל אביב

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.

יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.
1.3 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.4 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 דרישות סף מהמציע

2.1.1 על המציע להיות עוסק מורשה/מלכ"ר.
2.1.2 על המציע להיות מנהל ספרי חשבונות כחוק.
2.1.3 על המציע להיות בעל ניסיון של לפחות 2 שנים בתוך 8 שנים אחרונות במתן שירותי הסעדה ללפחות גוף מקבל שירות אחד וזאת בהיקף של לפחות 200 ארוחות מבושלות ליום, כאשר השירות ניתן במסגרת "מטבח מבשל".
2.1.4 על המציע להיות בעל רישיון עסק תקף במקום בו ניתן השירות (או שהיה תקף במועד האחרון בו ניתן השירות). רישיון העסק הינו על שם המציע או על שם הבעלים של הגוף מקבל השירות שבסעיף 2.1.3 לעיל בו ניתנו שירותי ההסעדה.
2.1.5 על המציע להיות בעל תעודת כשרות תקפה על פי חוק ההונאה בכשרות תשמ"ג (1983) במקום בו ניתן השירות (או שהיה תקף במועד האחרון בו ניתן השירות). תעודת הכשרות הינה על שם המציע או על שם הבעלים של הגוף מקבל השירות שבסעיף 2.1.3 לעיל בו ניתנו שירותי ההסעדה.
2.1.6 על המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 6), לקיום תנאי המכרז, ההצעה וחתימה על החוזה.
נוסח הערבות יהיה תואם במלואו לנוסח המצורף למכרז (נספח 6) בסך של 10,000₪, בתוקף עד לתאריך 4.7.2019.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


2.2 מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם המציע עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – אגף א' נכסים ולוגיסטיקה – אמרכלות מחוז ת"א ומרכז
3.3 השרותים נשוא המכרז – אספקת שירותי מסעדה ושירותי מזנון לעובדי משרד החינוך בתל אביב
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 ערבות מציע – ערבות בנקאית או ערבות חברת ביטוח (מרשימת החברות המצורפת בנספח 6) בסכום נקוב, המיועדת להבטיח את קיום ההצעה וחתימה על חוזה התקשרות במקרה של זכיה.

3.6 ערבות ביצוע – ערבות בנקאית או ערבות חברת ביטוח (מרשימת החברות המצורפת בנספח 6) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.7 המציע – כל גוף שהגיש הצעה למכרז.

3.8 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.9 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.10 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.11 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 
3.12 שנה אחרונה – התקופה המתייחסת לשנה אחורה שקדמה למועד האחרון להגשת ההצעות.
3.13 וועדת מזנון – וועדה, הכוללת נציגי המשרד והעובדים, ואשר תלווה את הפעלת השירותים נשואי מכרז זה.
3.14 אספקת חומרים יבשים – אספקה של מוצרים לצורך הכנת שתייה חמה, כגון: קפה ומוצריו, תיונים, סוכר, ממתיקים מלאכותיים, כוסות, כפיות, חלב וכו'.
3.15 רשיון יצרן – רשיון מטעם משרד הבריאות המאפשר הובלת מזון מבושל ממפעל מרכזי לאתרי הסעדה.
3.16 מטבח קצה – מטבח בעל רשיון לחימום מזון ולא לבישול מטעם משרד הבריאות.
3.17 מטבח מבשל – מטבח בעל רשיון מטעם משרד הבריאות לבישול מזון והגשתו.
4. השירותים הנדרשים ותפקידי הקבלן
4.1 כללי

4.1.1 המשרד מבקש לקבל שירותי הסעדה, מזנון ושירותי אספקה יבשה באמצעות קבלן, שיבחר במכרז זה.
4.1.2 השירותים יינתנו במשרדי מחוז ת"א ומרכז של משרד החינוך, ברחוב השלושה מספר 2, ת"א. המבנה הינו בן 36 קומות, 15 קומות מהם מאוכלסים ע"י משרד החינוך.
4.2 מחיר הארוחה
4.2.1 הקבלן יספק ארוחות כאשר גובה הסבסוד הניתן לעובד, נכון למועד זה, עומד על 17.00 ₪.
4.2.2 העובד יידרש לשלם לקבלן את ההפרש בין המחיר לארוחה שיקבע ע"י המשרד בעקבות מכרז זה לבין גובה הסבסוד שצויין לעיל.
4.2.3 סבסוד הארוחות יהיה עפ"י: 
1. ההסכם הקיבוצי מיום 1.3.2017  נוסח ההסכם הקיבוצי, ועפ"י כל הסכם אחר שיחליפו.

2. הוראת חשכ"ל שמספרה 16.11.0.1, מיום 1.2.2019
https://mof.gov.il/Takam/TakamInstructions/HM16110001000101.docx

 
ועפ"י כל הוראה אחרת שתחליפה.

3. המשרד אינו מתחייב כי ההוראות המסדירות את הסבסוד יישארו בתוקפן עד סוף תקופת ההתקשרות במכרז זה. ככל שיהיו שינויים הם יחולו בהתאם לסעיף זה לעיל.

4.2.4 עובד מדינה המציג שובר ארוחה ישלם בהתאם לאמור בסעיף 4.2.2 לעיל. למען הסר ספק, ערך שובר הארוחה הינו 17.00 ₪ . ככל שהעובד רכש מוצר במזנון מתחת לסכום זה יוכל לרכוש מוצר נוסף במעמד התשלום. 
4.2.5 עובד מדינה שאינו מציג שובר ארוחה ישלם מחיר מלא על פי הצעת המחיר שאושרה על ידי המשרד.
4.2.6 עובדי קבלן המספקים שירותי ניקיון או אחזקה או שמירה ואבטחה זכאים לסבסוד ארוחה ישלמו את המחיר לארוחה בדומה לעובד מדינה לאחר הצגת אישור המקנה להם מחיר מופחת(במסגרת שתקבע מול קבלן הניקיון והאבטחה לבין הקבלן).
4.2.7 עובד חיצוני שאינו עובד מדינה ישלם עד 26.00 ₪ לארוחת צהריים.
4.2.8 דרכי תשלום

התשלום ע"י הסועד יוכל להתבצע בכל אמצעי תשלום  כולל כרטיס אשראי לרבות שובר הארוחה, למעט תשלום בהמחאות.

4.3 המבנה בו יינתנו השירותים
4.3.1 הקבלן יידרש לתת שירותי הסעדה, מזנון ושירותי אספקה יבשה במבנה מחוז ת"א ומרכז, כאשר שטח המסעדה 110 מ"ר ושטח המטבח 40 מ"ר, כאשר המטבח הינו מוגדר כמטבח מבשל בשרי.
4.3.2 מספר הסועדים המשוער יהיה כדלקמן:
           
	המתחם
	מספר עובדי המשרד
	מספר סועדים
חיצוניים שאינם עובדי המשרד

	
	זכאים לסבסוד
	אינם זכאים לסיבסוד
	

	בניין מוסקוביץ  - מחוזות + סמינר שיין 
	כ- 252
	כ- 204
	100

	המינהל לחינוך התיישבותי 
	כ-150
	כ- 40
	


המינהל לחינוך התישבותי עפ"י שיקול דעתו הבלעדי מתכוון להתקשר עם הקבלן לאספקת השירותים עפ"י מכרז זה.

מספר העובדים הנ"ל הינו פוטנציאל בלבד ואינו מעיד על מספר הסועדים.

פוטנציאל הסועדים שצוין לעיל אינו קבוע והוא עשוי להשתנות מזמן לזמן. הקבלן נדרש לתת שירותים לכל מספר סועדים שיהיו במשך תקופת ההתקשרות.
יצויין כי, עובדי משרד החינוך ועובדי המדינה בכלל שאינם עובדים באופן קבוע בבניין בו ניתן השירות, רשאים לאכול במסעדה במחיר שיקבע לארוחה במסגרת מכרז זה.

מודגש בזאת כי מספר הסועדים מושפע באופן ישיר מאיכות הארוחות וגיוונן.

4.4 שימוש במזון בריא
4.4.1 על הקבלן להשתמש אך ורק בשמן קנולה או שמן זית בעל תו תקן איכות כתית לפחות. לטיגון חומרי הגלם ניתן להשתמש בשמן סויה. כמות השמן לא תעלה על 1.5 גרם לארוחה לאדם.
4.4.2 במסגרת התכנית הלאומית להפחתת רמות נתרן, כמות הנתרן לא תעלה על 1.0 גרם בארוחת הצהריים ולא תעלה על 0.5 גרם בארוחת הבוקר.
4.4.3 הקבלן יימנע לחלוטין משימוש במזון מעובד.
4.4.4 מסיבות בריאות, לא יוכנס בשום מקרה לחלופות הירקניות ולמטבח ככלל, כל תבשיל המכיל פול.
4.5 שירותי מזנון בוקר
4.5.1 שירותי מזנון בוקר יופעלו ע"י הקבלן החל משעה 07:30  עד השעה 11:00 בכל יום עבודה.

4.5.2 התפריט המלא במסגרת מזנון בוקר מובא בנספח 5.
4.5.3 על הקבלן לאפשר לעובד גמישות בבחירת פריטי ארוחת הבוקר .
4.5.4 המחיר המקסימלי לארוחת בוקר לא יעלה על 17.00  ₪.
4.5.5 כל תוספת לארוחת הבוקר לא תעלה על 1.50 ₪ לתוספת אחת.
4.6 שרותי מסעדה בשרית / צמחונית/פרווה  (ארוחת צהריים)
4.6.1 שירותי המסעדה הבשרית (ארוחת צהריים) יופעלו ע"י הקבלן החל משעה 11:30 ועד השעה 15:00 בכל יום עבודה.

4.6.2 טבלת סוגי המנות ופריטים המרכיבים את סוגי הארוחות מובאת בנספח 5.
4.6.3 המחיר המקסימלי לארוחת הצהריים לא יעלה על 22.00  ₪.
4.6.4 אספקת ארוחת צהריים מחוץ למסעדה תתאפשר אך ורק ללשכת השר, ללשכת סגן השר וללשכת המנכ"ל. שירות זה יינתן בכלים שאינם חד פעמיים.

4.6.5 תפריט ארוחת צהריים בשרית / צמחונית
1. הקבלן ידאג שהתפריט היומי יהיה מגוון וטרי, כאשר כל פריט לא יחזור על עצמו יותר מאשר פעמיים בשבוע, ויכלול מינימום של 8 סוגי סלטים, 2 סוגי ירקות מבושלים, 3 סוגי תוספות, 5 סוגי מנות עיקריות (ביניהם לפחות 1 דגים  ו- 1 בשר, 1 עוף או 1 ירק ממולא), מנה עיקרית צמחונית, 1 סוג מרק ולחם ללא הגבלה (ממגוון סוגים)

2. עם זאת, על הקבלן להגיש מידי יום שניצל או חזה עוף  וצ'יפס, וכן כל פריט עם ביקוש גבוה, באישור מראש מוועדת המזנון.

3. על הקבלן לדאוג כי מדי יום, שתיים מ- 5 המנות העיקריות הבשריות ואחת מהמנות הצמחוניות תהיה דלת שומן (ללא טיגון, עוף ללא עור וכו').

4. ביום שלישי של השבוע האחרון בכל חודש יוגשו ארוחות צמחוניות בלבד.
4.6.6 ארוחת צהריים בסיסית
1. ארוחת הצהריים הבסיסית כוללת מנה עיקרית אחת מתוך רשימת המנות העיקריות ועוד 3 תוספות מתוך רשימת המנות הפחמימניות /ירקות מבושלים ומתוך רשימת הסלטים. הארוחה תוגש על צלחת גדולה המתאימה לגודל המנה שהוגדרה. 
2. על הקבלן לאפשר לעובד גמישות בבחירת פריטי ארוחת הצהריים.
3. העובד יוכל לבקש להפריד מהמנה הבסיסית לצלחת קטנה המתאימה לגודל המנה שהוגדרה, תוספת של סלט וזאת ללא תוספת מחיר.

4. במסגרת ארוחת הצהריים יוכל העובד לוותר על המנה העיקרית ולהחליפה ב- 2 תוספות כך שבסך הכל הארוחה תכיל 5 פריטי תוספות בלבד.
4.6.7 מתכונת הגשה של ארוחת הצהריים
1. מתכונת החלוקה של ארוחת הצהריים תהיה בעמדת חלוקה ייעודית שבמסעדה כאשר ההגשה תהיה עפ"י בקשת העובד.
2. הגשת הארוחה תהיה כדלקמן:
(1) על גבי צלחת.
(2) באריזת חמגשית (פלסטיק או אלומיניום), ובתוספת סכו"ם חד פעמי (קשיח ומתכלה) וזאת ללא תוספת למחיר.
3. כריך בפיתה או בבגט הכולל מנה עיקרית ותוספות.
4.6.8 פריטים שאינם במסגרת ארוחת הצהריים הבסיסית
1. על הקבלן לאפשר לעובדים לרכוש מנה עיקרית נוספת או תוספות שאינן חלק מארוחת הצהריים הבסיסית, מתוך מגוון התוספות או המרקים.
2. העובד יוכל לבקש להפריד מהמנה הבסיסית לצלחת קטנה תוספת קרה, ללא תוספת מחיר.
3. המחיר יהיה עפ"י הצעות המחיר לפריט.
4.6.9 פריטים נלווים לארוחה
1. על הקבלן לאפשר לעובדים לקבל לחם ממגוון סוגים כולל: לחם קל ו/או לחם מחיטה מלאה ללא הגבלה.

2. על הקבלן להציב במקום בולט שקיות אישיות (ולא בבקבוק) עם רטבים שונים (חרדל, קטשופ, בקבוקונים עם שמן זית ולימון וכו'), לשימוש חופשי ללא הגבלת כמות.

4.6.10 משקאות
על הקבלן לאפשר לעובדים לרכוש משקאות כמפורט בנספח 5 .
4.7 ממתקים, חטיפים ומלוחים
על הקבלן לאפשר לעובדים לרכוש במסעדות פריטים שונים, כגון: וופלים, שוקולד, סוכריות, חטיפים שונים, חטיפי בריאות, עוגיות מלוחות ומתוקות, שלגונים, גלידות ועוד, כל זאת באריזות המקוריות של היצרן.
על הקבלן להגיש מראש את רשימת הפריטים בצירוף המחיר למכירה לאישור המשרד. מובהר בזה כי המחירים לא יעלו על מחיר שוק, כפי שיאושר מראש ע"י ועדת מזנון.
על הקבלן להתאים את המגוון לביקוש של העובדים.

המכירה של פריטים אלו תתקיים בכל שעות הפעילות של המסעדות והמזנונים, במחירי שוק כאמור לעיל.

רשימת הפריטים כולל המחיר תוצב במזנון.
4.8 הצגת מחירון

הקבלן יציג במקום בולט במסעדה מחירון הכולל את רשימת הארוחות הנמכרות ורשימת המוצרים האחרים, תוך פירוט המחיר למכירה של כל פריט אשר ייקבעו כמפורט בנספח 5 .
כל המחירים שיוצגו במחירון אושרו מראש ע"י ועדת הרכישות במשרד למוצרים השונים המפורטים בנספח 5.
באם יכניס הקבלן פריטים חדשים, אשר לא נכללו בהצעתו למכרז, יהא עליו לתאם מראש את מחיר הפריט והרכבו עם ועדת המזנון של המשרד, לצורך קבלת אישור של וועדת המזנון .
על הקבלן לציין במחירון את המחיר לסועד שאינו עובד מדינה.
4.9 אספקה לחדרים של  מוצרים "יבשים" להכנת שתייה חמה
4.9.1 על הקבלן לספק מוצרים להכנת שתייה חמה כדלקמן: קפה שחור, קפה נמס, תה, סוכר, סוכרזית, חלב וכלים חד פעמיים להכנת שתיה חמה – כוסות וכפיות.
4.9.2 אספקה פריטים יבשים וכיבוד לישיבות עפ"י דרישות היחידות תתבצע באתרים הבאים:
· בניין מוסקוביץ' - רחוב השלושה 2, ת"א.
· סמינר שיין - קפלן 42 פ"ת
4.9.3 תדירות חלוקת האספקה היבשה ליחידות שבמבנה תהיה פעם בשבועיים, למעט אספקת חלב שתיעשה פעם בשבוע ועל פי הצורך כפי שיקבע על ידי המשרד. 
4.9.4 המשרד יקבע ויגדיר את היחידות אשר רשאיות לפנות לקבלן לצורך הזמנת אספקה מרוכזת ואת סוגי הפריטים להם זכאית היחידה, והרשימה תועבר לקבלן.
4.9.5 3 מורשי חתימה המוסמכים להזמין אספקה יבשה. ועוד כ- 100 מורשים המוסמכים לחתום על קבלת אספקה יבשה לחדרים.
4.9.6 המוצרים יועברו באריזות אטומות ומקוריות של היצרן התואמות את ההזמנה למעט פריטים שאושרו על ידי המשרד לאספקה בתפזורת.
4.9.7 המוצרים נקבעו ע"י המשרד במסגרת מכרז זה והקבלן יידרש לספק מוצרים אלו באיכות הגבוהה ביותר.

4.9.8 האספקה של המוצרים הנ"ל תועבר באופן שוטף לכל היחידות בהתאם לדרישה של כל יחידה.
4.9.9 יש לציין כי לא ישולם לקבלן כל תשלום נוסף בגין האספקה לחדרים מעבר למחירים שאושרו ע"י המשרד.

4.10 כריכים לישיבות

על פי דרישת ואישור האמרכל המרחבי בלבד הקבלן יספק כריכים כדלקמן:

1. כריך חלבי: לחם מקמח מלא/לבן/חצי בגט/ ג'בטה/ לחמניה גדולה, חביתה, חביתת ירק, טונה, אבוקדו, סלט ביצים, סוגי גבינות למיניהן ועוד.

2. כריך בשרים קרים: לחם מקמח מלא/ לבן/ חצי בגט/ ג'בטה/ לחמניה גדולה, פסטרמה או נקניק.
3. כריך בשרי חם : לחם מקמח מלא/ לבן/ חצי בגט/ ג'בטה/ לחמניה גדולה, קבב, שניצל, חזה עוף.
הערה: הכריכים לישיבות יכללו גם ירקות ,חמוצים ורטבים אישיים.  
4.11 כיבוד לישיבות
4.11.1 כיבוד לישיבות לחדרים כמפורט לעיל, יכלול: 4 לשכות (שר, סגן שר, מנכ"ל, משנה למנכ"ל) מנהלי מינהלים, מנהלי יחידות.
4.11.2 המשרד הגדיר כ- 28 בעלי תפקידים כמורשים להזמין כיבוד לישיבות. רשימת המורשים תועבר לקבלן.
4.11.3 להלן פירוט פריטי הכיבוד לישיבות שרשאים בעלי התפקידים המורשים להזמין.
	הפריט
	יחידת החישוב 
	אופן הגשה

	קופסא סגורה של עוגיות איכותיות - מלוח / מתוק 
	500  גרם
	קופסא + 5 צלחות חד פעמיות 

	עוגה בחושה בטעמים שונים
	400  גרם
	אריזה

	עוגיות שמרים טריות כגון: רוגלך/גביניות וכו' או בורקסים
	1 ק"ג
	5 צלחות חד פעמיות

	מנת ירקות טריים חתוכים 
	500 גרם
	צלחות – מבחר ירקות ייקבע ע"י המזמין (*)

	מנת פירות העונה טריים  חתוכים
	1 ק"ג
	צלחות – מבחר פירות ייקבע ע"י המזמין (*)

	פלטת גבינות קשות ורכות
	750 גרם
	צלחות – 5 סוגי גבינות 150 גר' לכל סוג גבינה

	מנת קנפיסים
	20 יחידות 
	2 סוגי חביתות, סלטים- טונה, ביצים , אבוקדו, גבינות קשות, גבינות שמנת


(*) מספר הצלחות ייקבע בכל מקרה ע"י המזמין.
4.11.4 על הקבלן להקצות עובד לסיוע בהכנת כיבוד לישיבות גדולות מחוץ לשעות העבודה הרגילות. פעילות זו תבוצע רק באישור מראש של האמרכל המרחבי .
היקף הפעילות השנתית הצפויה הינו עד 100 שעות עובד בשנה.

4.11.5 יש לציין כי לא ישולם לקבלן כל תשלום נוסף בגין אספקת הכיבוד מעבר למחירים שאושרו ע"י המשרד.

4.12 כיבוד מיוחד ללשכות
בנוסף לכיבוד לישיבות שפורט לעיל 4 לשכות (שר, סגן שר, מנכ"ל משנה למנכ"ל) רשאיות להזמין כיבוד מיוחד כדלקמן:
4.12.1 שתייה קרה מסוגים שונים: מים, שתיה קלה מוגזת, מיץ טבעי רגיל/ דיאט, בבקבוקים אישיים  או פחיות
4.12.2 כיבוד ללשכות לאירוח משלחות בנות 10 משתתפים
· קנפיסים - 2 סוגי חביתות, סלטים - טונה, ביצים, אבוקדו, גבינות קשות, גבינות שמנת
· 2 סוגי סלטים עפ"י דרישת המשרד. 
· 4 סוגי גבינות לבחירתו של המשרד. 
· ביצים במתכונות שונות לפי בחירת המשרד.
· 3 סוגי בורקסים קטנים לבחירתו של המשרד.
· 2 סוגי פשטידות, לבחירה ע"י המשרד.
· 3 סוגי פטיפורים.
· פירות העונה טריים חתוכים.
· עוגות קרות (כגון עוגת גבינה, עוגת קצפת, עוגת פירורים וכד').
4.13 אירועים מיוחדים וקוקטיילים
4.13.1 במשרד נערכים אירועים שונים המתקיימים בשעות היום, או בשעות הערב. 
4.13.2 הקבלן יידרש להכין לאירועים אלו כיבוד או ארוחות קוקטייל ברמת שירות ובהיקף (של התפריט והמנות) לפי הזמנת המשרד.

4.13.3 המשרד שומר לעצמו את הזכות לקבל הצעות מחיר לאירועים כאלו גם מגורמים נוספים שלא זכו במכרז זה ולבחור את המתאים ביותר ביניהם לצורך ביצוע אירוע כלשהו.
בכל מקרה המשרד יפנה גם אל הקבלן/ים הזוכה/ים במכרז לקבלת הצעת מחיר כאמור לעיל.
4.13.4 על הקבלן לקחת בחשבון כי הפירוט המופיע בסעיף זה הינו לצורך דוגמה והמחשה, ולמשרד שמורה הזכות לבצע שינויים על פי הנדרש ובהתאם לטיב האירוע.

שרות זה יינתן עפ"י אישור מיוחד של מנהל האגף .
4.13.5 ארוחות הקוקטייל (להלן: "הקוקטייל") יערכו על גבי שולחנות בכלים מיוחדים, רגילים או חד פעמיים קשיחים ומתכלים, הכל לפי הזמנת המשרד ובתיאום עם האחראי.
4.13.6 להלן סוגי האירועים:
	סוג האירוע

	מנה למשתתף של קוקטייל חלבי 

	מנה למשתתף של קוקטייל בשרי 

	מנה למשתתף קוקטייל קל 

	הרמת כוסית לחגים (ראש השנה או פסח)
	ל- 200 משתתפים ראשונים

	
	עבור כל 10 משתתפים נוספים


4.14 כלי הגשה לכיבודים
כלי ההגשה המיועדים לאירועים שפורטו לעיל יהיו כדלקמן:

· צלחות אישיות וצלחות להגשה יהיו מזכוכית / קרמיקה
· כוסות וקנקנים יהיו מזכוכית
· סכו"ם אישי וסכו"ם להגשה יהיה ממתכת.  
4.15 יש לציין כי לא ישולם לקבלן כל תשלום נוסף בגין אספקת הכיבוד לישיבות/אירועים לחדרים או אולמי הישיבות מעבר למחירים שאושרו ע"י המשרד.

4.16 מתקני מים מינרלים של המשרד
בתוך המסעדה המשרד עשוי להציב על חשבונו לשימוש העובדים, מתקני מים מינרלים. במידה ולידם יוצב מתקן עם כדי מים מלאים להחלפה באחריות הקבלן להחליף את כדי המים הריקים בכדי מים מלאים.
4.17 איכות חומרי הגלם שישמשו את הקבלן להכנת הארוחות
איכות חומרי הגלם שישמשו את הקבלן להכנת הארוחות במסגרת המכרז יהיו טריים, ברמת איכות גבוהה ובכמויות התואמות את הנדרש להכנת הארוחות בכל יום. 

למען הסר ספק, אין למחזר מזון ואין להשתמש במוצרים מוכנים מימים קודמים.
4.18 שרות עגלות "קפה מאפה וכריכים" (סעיף הפעלה אופציונלי)

על הקבלן להפעיל שרות עגלות  "קפה ומאפה" כדלקמן:

4.18.1 מיקום

מבנה משרד החינוך (סמינר שיין) בפ"ת כתובת : קפלן 42 פ"ת
4.18.2 שעות פעילות

כל יום בין השעות 08:00-15:00
המשרד רשאי, על פי שיקול דעתו הבלעדי, לשנות את ימי הפעילות ושעות הפעילות של העגלה. 

4.18.3 מבנה העגלה
עגלה דקורטיבית ופונקציונלית, הכוללת:

1. עמדת מכירה מצד אחד של העגלה
2. עמדת לקוח מצד שני של העגלה.
3. ניידות קלה על גלגלים, לאחסון העגלה מחוץ לשעות הפעילות.

4.18.4 פריטי מזון
הפריטים שימכרו  יהיו כדלקמן:

1. משקאות חמים - קפה הפוך (סוכר/ממתיק מלאכותי)
2. משקאות קרים - משקה קל בטעמים שונים בפחית או בבקבוק אישי, רגיל או דיאטטי, תוסס או רגיל.
3. מאפים - עוגות שמרים ביחידות נפרדות, קרואסון מתוק/מלוח, כעכים (בייגלה), בורקסים 
4. כריכים  -כריכים מסוגים שונים / טוסטים
5. סלטים - סלטים מסוגים שונים באריזות סגורות
לא ימכרו בעגלה שום מוצרים אחרים.
4.18.5 מחירון
מחירון יוצב במקום בולט על העגלה ויהיה תואם את מחירי הזכייה במכרז כפי שיקבעו בעקבות ההליך המכרזי.

4.18.6 השירות ינתן באופן קבוע. המשרד רשאי, עפ"י שיקול דעתו, להפסיק את השירות, להרחיבו ו/או לצמצמו.

4.19 הובלת מצרכים
4.19.1 על הקבלן לבצע הובלת חומרי גלם, מצרכים וכל פריט מזון הנדרש לצורך הכנת הארוחות או לצורך אספקה, למחסנים שיוקצו לו ע"י המשרד.
4.19.2 ההובלה תתבצע בין השעות 07:00-10:00.
4.19.3 על הקבלן לספק על חשבונו את כל האמצעים שיידרשו לצורך ביצוע הובלות במסגרת מכרז זה.
4.20 בטיחות מזון
4.20.1 דרישות בטיחות
1. מוצרי המזון בהם ישתמש הקבלן במסגרת מכרז זה יהיו טריים ומאיכות גבוהה. 
2. חל איסור למחזר מזון מכל סוג שהוא, ועל הקבלן להשמיד כל סוג של מזון שמוחזר או שהוגש ולא נצרך.
לעניין זה, "מזון ממוחזר" ייחשב מזון שהופרה שרשרת החום או הקור בו הוא אמור להימצא על-מנת לשמור על בטיחותו, או מזון שהוגש בעבר לסועדים או הונח בפס ההגשה.
3. לא יוגש כל מזון המהווה סיכון תברואתי, ובכלל זה:
(1) מזון שהוכן מחומרי גלם שפג תקפם כפי שצוין על ידי היצרן על גבי המוצר.
(2) כל מזון המוגדר כסיכון תברואתי לפי הגדרות משרד הבריאות או כל גורם מקצועי אחר.
(3) מזון שהוכן על ידי ספק ההסעדה ונשמר בקירור תקופה העולה על 2 ימים מיום שבושל. 
(4) חומרי גלם או מזון שמסיבה כלשהי לא נשמרה שרשרת הקור או חום בה היה עליהם להישמר.
4. הפרדה בין מזון גולמי למוגמר: בכפוף לתהליכי HACCP
5. על הקבלן לשמור על הפרדה מוחלטת בין מזון גולמי לבין מזון בתהליך ובין מזון מוגמר. לעניין זה: "מזון בתהליך" ייחשב מזון שעבר עיבוד כלשהו החל בשטיפה וחיתוך וכלה בטיפול תרמי. 
6. חל איסור להניחה מזון על דלפק אלא אם הותאם לכך והותקנו בו אמצעי הגנה נאותים.
7. מזון גולמי יוחזק במתקני קירור בנפרד ממזון המוכן לאכילה.
8. מצרכי מזון יאוחסנו אך ורק בכלים עם מכסים מותאמים.
9. לא ימצאו במטבח ו/או בחדר האוכל מוצרי מזון אלה:
(1) מצרכים שאינם ראויים לצריכת אדם או אינם מיועדים לו.
(2) בשר או מוצריו שהופקו מבעלי חיים שלא עברו פיקוח וטרינרי ואושרו כראויים למאכל אדם.
(3) ביצים מכל סוג ושל כל בעל חי שהן סדוקות, שבורות או שפוכות ושאינן מפוסטרות.
(4) מצרכים מזוהמים בחיידקים פתוגניים.
(5) מצרכים הנגועים במזיקים, הפרשותיהם או חלקיהם.
(6) מוצרים פגי תוקף.
10. הספק לא יחזיק ולא ימכור במזנון משקאות חריפים / אלכוהוליים מכל סוג שהוא.
4.20.2 ביקורת איכות מזון
1. על הקבלן לבצע בדיקות איכות באתר הבישול ובנקודות הקצה – בדיקות טיב, בדיקות בקטריאליות וכו'. 
2. תדירות הבדיקות והמתכונת תבוצע עפ"י דרישות משרד הבריאות. המשרד ידרוש מהקבלן ביצוע בדיקות בתדירות גבוהה יותר (עד 12 בדיקות לשנה, כולל בדיקות ביזמת משרד הבריאות) במועדים אקראיים שייקבעו ע"י המשרד ועל חשבון הקבלן. 

3. ועדת המזנון רשאית בכל עת וללא הודעה מראש לבצע ביקורת במזנון ובאתר בו מתבצעת הכנת המזון, אתרי האחסון וכו'.
4. תוצאות כל בדיקה יועברו למנהל מטעם המשרד. 

5. על מנת להבטיח רצף בדיקות, חובה על הקבלן לצרף לחשבון החודשי המוגש למשרד את דו"ח המעבדה המפרט את הבדיקה/בדיקות שבוצעו בחודש השוטף, על פי המועדים שנקבעו על ידי המשרד. צירופו של דו"ח זה הינו תנאי לביצוע התשלום.

4.20.3 שמירת דגימות מזון
1. על הקבלן לשמור מדי יום דגימה מכל תבשיל/סלט/מוצר שהוכן על ידו והוגש באותו יום. הדגימה תישמר בקופסאות פלסטיק ייעודיות מסומנות לפי תאריך, בקירור למשך 7 ימים, כאשר על כל קופסא יסומן תאריך הכנת הפריט.

2. דגימות אלו ישמשו בסיס לבדיקה, בכל מקרה של אירוע המחייב בחינת המזון שהוכן ביום מסוים.

4.20.4 ועדה לשיפור השירות במזנון
המשרד יפעיל ועדת מסעדה אשר תלווה את הפעילות השוטפת של המסעדה. 
חברי הועדה יכללו: נציג חשב, נציג הועד ונציג אגף נכסים ולוגיסטיקה.
הוועדה תבחן את הפריטים ותדרוש ותאשר פריטים נוספים או חלופיים, ללא שינוי בתנאי המכרז ובכלל זה מחירי הזכייה במכרז בגין השינויים. 

המשרד שוקל הפעלת מערכת ביקורת מטעמו על איכות, כמות וטיב המזון והארוחות.
4.20.5 בכל עת לרבות לאחר שעות הסגירה של המסעדה, המשרד רשאי לבצע בקרה עפ"י שיקול דעתו.
4.21 שמירה על היגיינה של הצוות
4.21.1 על הקבלן להחתים את כל עובדיו על הצהרת בריאות שלפיה הם מתחייבים שלא יגיעו לעבודה אם אינם בריאים. 
4.21.2 הקבלן ישמור את ההצהרות הנ"ל. 
4.21.3 הקבלן מתחייב שלא להעסיק עובד שלא חתם על הצהרה זו.
4.21.4 המשרד יהא רשאי לדרוש מהקבלן בכל עת להציג בפניו את ההצהרות החתומות.
4.21.5 הקבלן יהיה אחראי על שמירת היגיינה של עובדיו במסגרת ביצוע מכרז זה.
4.21.6 על הקבלן לדאוג להיגיינה של כל אחד מהעובדים בנושאים הבאים:
1. גזיזת ציפורניים וניקיונן (ללא לק וציפורניים מלאכותיות).

2. גילוח.
3. פצעים פתוחים (עובד קבלן עם פצע פתוח לא יועסק במתן שירותי ההסעדה). 
4. ניקיון לבוש העובדים ושמירה על היגיינה נאותה.
5. איסוף שיער ארוך וחבישת כובעים.
6. אין לענוד תכשיטים.
7. שטיפת ידיים בסבון או תכשיר חיטוי.
8. עובדי הקבלן יקפידו על שטיפת ידיהם, ובכל מקרה עובד קבלן ששהה בשירותים או עישן סיגריה ייטול את ידיו בסבון ו/או תכשיר חיטוי טרם חזרתו לעבודה.

9. עובדי הקבלן יקפידו על שטיפת ידיים במים וסבון לפני המגע במזון.
10. עובדי הקבלן לא יעבור בין תחנות עבודה שונות ללא שטיפת ידיים (לדוגמה: מעבר מפינוי שולחנות או מטלות מטבח להגשת מזון).
11. עובדי קבלן אשר תפקידם הנו ניקיון לא יגעו במזון או מוצריו. 
12. הקבלן יקפיד כי עובדים בעלי שיער ארוך יאספו את שיערם.
13. עובד קבלן שנחבל במהלך העבודה לא יוכל להמשיך בעבודתו עד לקבלת טיפול הולם. המשך עבודתו תעשה רק לאחר אישור הממונה במשרד ותוך התחשבות בפציעתו.
4.21.7 עובד חולה בכלל, ועם חום גבוה בפרט, לא ישולב בעבודה בשום משימה או תפקיד ולא ימצא באזור ההסעדה אלא יישלח הביתה. 
4.21.8 מובהר כי עובד קבלן אשר אינו עומד בנושאים שפורטו לעיל יהא מנוע לבצע את הפעילות במסגרת מכרז זה באותו מועד, ועל הקבלן ו/או המנהל לדאוג למחליף עבורו, באופן אשר לא יפגע בשירותי ההסעדה.
4.21.9 בדיקות רפואיות
1. על הקבלן לבצע באמצעות רופאים מוסמכים לכך, בדיקות בריאות לצוות העובדים, במתכונת ובתדירות הנקבעת ע"י משרד הבריאות, להציג את ממצאי הבדיקות בפני ועדת המזנון ולפעול בהתאם לתוצאות הבדיקה.

2. בכל מקרה על הקבלן להציג דו"ח בדיקת בריאות הצוות עם תחילת עבודתו בעקבות הזכייה במכרז.

3. בנוסף, על הקבלן להגיש דו"ח בדיקה רפואית של כל עובד חדש לפני כניסתו לעבודה במסעדות המשרד.

4.22 דיווח

הקבלן חייב לדווח למשרד על כל אירוע המתרחש בנושאים שבאחריותו.

הדיווח יבוצע לעובד האחראי על הנושא במשרד ע"י מנהל השרות מטעם הקבלן.

תדירות הדיווח תהיה:

· טלפונית, עם קרות ארוע חריג.
· ישיבה קבועה, אחת לשבועיים במשרדו של העובד האחראי על הנושא במשרד.
בישיבה זו ישתתף מנהל השרות מטעם הקבלן וכל בעלי תפקיד שהמשרד יזמן.

· ישיבות מזדמנות, מזמן לזמן, עפ"י קביעת המשרד.

4.23 תשלום מיסים והוצאות
4.23.1 הוצאות שהקבלן ישיב למשרד
תשלום המיסים המפורט להלן יבוצע ע"י המשרד, אולם לכיסוי הוצאות אלו יקזז המשרד מהתשלום החודשי השוטף סך קבוע של 3,000  ₪ כולל מע"מ לכל מזנון הכלול במבנה, לכל חודש מחודשי ההתקשרות, ללא קשר להיקפי השירות בפועל.

תשלום זה יכסה את ההוצאות בסעיפים הבאים:

1. ארנונה

2. הוצאות חשמל
3. עלות שימוש במים
4. עלויות הנדרשות בגין דרישות משרד הבריאות והעירייה לצורך התאמת המקום והכנתו להשגת רישיון עסק להפעלת המסעדה, ככל שתהיינה.
מובהר בזה כי הסכום הנ"ל יקוזז בכל מקרה, גם אם לא תידרשנה התאמות כלשהן.
4.23.2 הוצאות שישולמו ישירות על ידי הקבלן 

1. רישוי עסקים

האחריות ועלות היטל לרישוי עסקים, רישיון מסעדה וכל רישיון אחר שיידרש לשם הפעלה תקינה וחוקית של המסעדה ישולמו ע"י הקבלן.
במידה שידרשו במסגרת הוצאת רישיון העסק הוצאות מחייבות שמהותן דרישות שמחייבות את המשרד בתכנונם ובביצועם – הוצאות אלו יחולו על המשרד. 
2. כשרות
הקבלן ישמור על הוראות הכשרות ויציג תעודות הכשר בתוקף מטעם הרבנות הראשית למסעדה על כל מרכיביה (מטבח, חדר אוכל וכו').

האחריות וההוצאות לגבי כשרות המטבח והמסעדה - לרבות, תעודת הכשר ועלות משגיח כשרות, על פי חוק איסור ההונאה בכשרות תשמ"ג (1983), ישולמו ע"י הקבלן.

הקבלן יאפשר לנציג המשרד לבצע בקרת כשרות בכל עת.

4.24 תפעול, תחזוקה וניקיון המסעדות
4.24.1 הקבלן יתפעל ויבצע את כל עבודות הניקיון של המטבחים והמסעדות ואלה תבוצענה ע"י הקבלן ועל חשבונו, לרבות אספקת חומרי ניקיון וכלי ניקוי.
4.24.2 תפעול ותחזוקה
1. במטבח ובחדר האוכל קיים ציוד מטבח וציוד בישול בבעלות המשרד.

2. תחזוקת המבנה ותשתיות צמודות קיר הן באחריות המשרד ועל הקבלן להימנע מגרימת נזקים למבנה ולתשתיות הנ"ל.
          כל יתר האמצעים יהיו באחריות הקבלן.

3. האחריות לתקינות הציוד וכן הוצאות התחזוקה השוטפת, לרבות תקלות במיכון של הציוד אשר המשרד יעמיד לרשות הקבלן, יחולו על הקבלן בלבד, במהלך כל תקופת ההתקשרות.
4. כל תיקון/שירות תחזוקה הנדרש, כתוצאה מפעילות שוטפת ותקנית בציוד, יוזמנו ע"י הקבלן וישולמו על ידו.

5. על הקבלן לדאוג לתיקון כל פריט תוך שני ימי עבודה. במידה שהתיקון אורך יותר משני ימי עבודה, על הקבלן להציב מיד מכשיר חלופי עד לתום התיקון.

6. במידה שהקבלן לא תיקן פריט הדורש תיקון, והמשרד בדק ומצא שיש לתקן את הפריט ולא להחליפו, יתקן המשרד את הפריט ויקזז את עלות התיקון מהתמורה השוטפת המגיעה לקבלן.

7. במידה שהמשרד החליט שיש להחליף את הפריט, הקבלן ידאג למכשיר חלופי זמני עד שהמשרד ירכוש מכשיר חדש.

8. בתקופת האחריות של המוצרים יקיים הקבלן אחר כל ההוראות שבתעודות האחריות ויבצע ויפעל למימוש זכויותיו של המשרד עפ"י האמור שם. במידה שנותן האחריות אינו מכיר במחויבות התיקון יבצע זאת הקבלן על חשבונו.

9. לגבי הציוד החדש, האחריות של הקבלן תחל בתום תקופת האחריות של ספק הציוד.
10. לקראת תום תקופת האחריות, יתקשר הספק עם חברת שירות מוכרת, באופן שתישמר הרציפות בין תקופת האחריות לבין תקופת השירות הנוספת ויבצע באמצעותה את כל התיקונים והאחזקה הנדרשים. ההתקשרות תאושר ע"י האחראי מראש ובכתב.

11. על הקבלן חלה חובה מלאה לתחזוקה של הציוד הנ"ל.

12. הוצאות התחזוקה של הציוד שבבעלות הקבלן והנדרש לצורך מכרז זה  ישולמו ע"י הקבלן.
על המציע לקחת בחשבון כי עליו להעמיס על הצעת המחיר בכללותה את הוצאותיו בגין שירותי התחזוקה של המסעדות והציוד.

13. במידה שפריט ציוד כל שהוא, אשר נרכש ע"י המשרד והועמד לרשות הקבלן, אינו ניתן לתיקון – יפעלו הקבלן והמשרד כמפורט להלן: 
(1) המשרד יבדוק עם הקבלן את אפשרויות התיקון. 
(2) במידה שהמשרד יגיע למסקנה כי קיימת אפשרות לתקן את הפריט – הקבלן חייב לבצע זאת על חשבונו. 
(3) במידה שהמשרד הגיע למסקנה שאין אפשרות או כדאיות לתיקון הפריט, ירכוש המשרד פריט חדש מאותו דגם או מדגם שווה ערך לפריט שהושבת, והקבלן יחויב בחלק ממחירו, בהתאם לתנאים הבאים:
· שנת התקשרות ראשונה
-
30%
· שנת התקשרות שנייה
-
25%
· שנת התקשרות שלישית
-
20%
· שנת התקשרות רביעית
-
15%
14. בסוף תקופת ההתקשרות על הקבלן להחזיר את כל הציוד שסופק לו ע"י המשרד במצב תקין להמשך שימוש.

4.24.3 שילוט וסימון
על הקבלן להציב במסעדה שלטים וסימונים כדלקמן:

1. שלט על כל תבנית/מיכל בעמדת ההגשה, הכולל כיתוב של שם המוצר ואופן הכנתו (מטוגן, אפוי וכו').

2. לוח קיר המוצב במקום בולט והכולל את התפריט היומי

3. מחירון עדכני

4. כרזות שונות (יסופקו ע"י המשרד).
4.24.4 הציוד שיסופק ע"י המשרד
המשרד יעמיד לרשות הקבלן לצורך ביצוע מכרז זה ציוד לתפעול המסעדות וכן ריהוט.
בנספח 4 מובאת רשימת הציוד הקיים כיום במטבח ובחדר האוכל שהינו רכוש המשרד.
4.24.5 ציוד שיסופק ע"י הקבלן
להלן הציוד שיסופק ע"י הקבלן ועל חשבונו בכמות שתיתן מענה למספר המשתמשים הפוטנציאלי,:
· צלחות זכוכית או חרס.
· כוסות זכוכית
· סכו"ם נירוסטה
· כפות מזיגה נירוסטה
· מפות שולחן
· מלחיות מלאות (מלח ופלפל)
· מפיות נייר גדולות+ מחזיק מפיות מלא
· מגשים לצורך העברת הארוחה לשולחן האוכל

· סכו"ם וצלחות חד פעמיות עפ"י דרישה.
· תרמוסים

· כלי בישול (סירים, מחבתות וכו') – נקי וראוי לשימוש

· עגלות שונות (מגשים וכו')
· מיחמי מים במזנונים ובמסעדות
· מיחמי מים לחדרי ישיבות לפי דרישה (עד 5 מיחמים)

· קופה רושמת

· ציוד משרדי, לרבות חומרים מתכלים למכשירי פקסימיליה (לא כולל טונר), קופה וכו'.
· ספלי קפה מזכוכית עם תחתיות.
· קנקנים מזכוכית בנפח של 1.5 ליטר.
· תרמוסים לשתיה חמה בנפח של 1.5 ליטר.
· שפינג נירוסטה (כלי לצורך שמירה על אוכל חם באירועים).
· וכל ציוד אחר הנדרש  לקיום אירועי המשרד ברמה הגבוה ביותר.
כל הציוד הנ"ל יובא לאישור מראש של המשרד אשר יקבע את האיכות ואת האסתטיקה. 

4.24.6 ציוד שיידרש, לדעת הקבלן, לצרכי ביצוע השירותים אך לא פורט במכרז, והמשרד יודיע לזוכה כי אינו מתכוון לספקו, יירכש ע"י הקבלן על חשבונו, ואחריותו לשמירתו תחול על הקבלן בלבד. עם תום תקופת השירותים או ביטול החוזה, יפנה הקבלן מהמסעדה כל ציוד השייך לו (לדוגמה, מכונת קפה מקצועית וכדומה).
בכל מקרה, הכנסת ציוד נוסף, כאמור בסעיף זה, מחייב אישור מראש של המשרד.
4.24.7 ניקיון המסעדות והרחבות החיצוניות של המסעדה
1. כללי שמירה על ניקיון
(1) הקבלן מתחייב לשמור על כל תקנות הבריאות כפי שמחייב משרד הבריאות בכל האמור בבטיחות והיגיינה של מזון.
(2) הקבלן מתחייב להקפיד על רמה גבוהה של ניקיון, היגיינה ותברואה במטבח המייצר, בכל שלבי ההכנה, הייצור וההובלה. המשרד רשאי לבצע כל בדיקה לפי שיקול דעתו כדי לוודא עמידת הקבלן בתנאי זה. חומרי הנקיון יהיו באיכות גבוהה ולחברת הניהול הזכות שלא לאשר שימוש בחומרים שאינם מתאימים ולדרוש את החלפתם.
(3) הקבלן יקפיד על תנאים היגייניים נאותים ובכלל זה: הקפדה על ניקיון מתקני ההסעדה, הציוד והכלים המשמשים אותו ואת עובדיו במתן השירותים למשרד ומתוך ציות לכל חקיקה או הוראה העשויה להינתן מזמן לזמן על ידי רשות מוסמכת או על ידי הממונה במשרד בענייני תברואה (לרבות במתקני ההסעדה במשרד וכן במטבח המייצר).
(4) למען הסר ספק, מובהר בזה כי ניקיון המטבחים על מתקניהם השונים והציוד המותקן בהם, הינם אחריותו המלאה והבלעדית של הקבלן. הקבלן ידאג לניקיון השטחים שהועמדו לרשותו ובכלל זה יבצע את פעולות הניקיון המפורטות להלן:
2. כללי בטיחות בניקיון 
על הקבלן לשמור על כללי בטיחות בכל נושא ניקיון חדרי האוכל והמטבחים ויפעל בין היתר בהתאם להוראות הבאות:

(1) הקבלן ידריך את כל עובדיו בטרם מתן השירות בפועל ויחתימם על טופס אישור קבלת הדרכה לנהלי בטיחות בעבודה.
(2) ניקיון מיידי של לכלוך, מים ושמן בחומרי ניקוי בעלי תו תקן.
(3) שמירה על הרצפה נקייה ויבשה באופן קבוע, למעט בזמן ניקיון. 

(4) לפני כל ניקיון יש להניח לפחות שני שלטי אזהרה: "אין מעבר - Do not Pass" ליד המקום הרטוב/מלוכלך. אין להסירם אלא לאחר שהרצפה נקייה ויבשה.

(5) אין להפסיק, בשום מקרה, עבודת ניקיון רצפה, לפני שהסתיימה. 
(6) יש להקפיד שלא לצאת להפסקה אלא לאחר שהרצפה יבשה ונקייה.

(7) אין להניח חפץ לפני לוחות החשמל.

(8) יש להשתמש בסולם בטיחותי.

(9) יש לפנות פחי אשפה מלאים בשקיות סגורות.

(10) אין לחסום מעברים.
(11) יש להקפיד לסגור ברזי מים פתוחים.
הקבלן מחויב בשימוש בחומרי ניקיון ידידותיים לסביבה ובעלי תו ירוק.
3. ניקיון יומי של המטבח
(1) הקבלן יבצע ניקיון יומי של הציוד, המכונות, התנורים, עגלות ההגשה, (פס חם, פס קר), הרצפות, שולחנות, כסאות, כולל מעברים, כולל מקררים, מסדרונות ומחסנים במטבח וסביבתו.
(2) ניקיון שוטף בשטחי המסעדה, לרבות פינוי כלי אוכל, מגשים משולחנות, ניקוי שולחנות, פינוי פחים וניקוי שטחי המסעדה. כמו כן, ידאג הקבלן לסדר וניקיון במסעדות בכל שעות הפעילות של המסעדות.
(3) ניקיון כל ציוד ההגשה, כולל ריקון מים ושאריות מזון מהם.
(4) ניקיון כל עמדות ההגשה ואיסוף כל כלי המזון.
(5) ניקיון מידי של כל לכלוך, מים ושמן.
(6) הקבלן מחויב להשליך את הבקבוקים והפחיות במיכלי המחזור הנמצאים במזנונים.
(7) הקבלן יבצע ניקיון שוטף  ברחבות חיצוניות הצמודות למזנונים .

(8) פינוי האשפה יתבצע אך ורק באמצעות המעלית שתיקבע לשם כך ע"י האחראי ולאחר שעות קבלת הקהל במשרדים (לאחר 16:00) ובכל מקרה בתוך שעתיים מתום יום העבודה. החזקת האשפה תהיה במקום המיועד לכך במסעדה, ובכל מקרה לא יחזיק הקבלן כל אשפה, ציוד, ארגזים וכד' מחוץ לכותלי המסעדה, ובכלל זאת לא יחזיק כל ציוד במסדרונות.
(9) ניקיון תעלות ביוב וסלי הסינון לתעלות בשטחי המטבחים.
(10) הרמת הכיסאות בסוף כל יום פעילות.
4. ניקיון שבועי של המטבח
בנוסף לניקיון היומי הקבלן יבצע אחת לשבוע ניקיון יסודי במטבח כולל משטחי נירוסטה, מדיח כלים, תנורים, מנדפים, אריחים וכן הלאה. 
4.24.8 הדברה מיוחדת למזנון ולמטבחים  תבוצע בשני מועדים לפחות (חול המועד סוכות וחול המועד פסח) ובנוסף על פי הצורך ועפ"י קביעת המשרד. 
מודגש בזה כי יעשה שימוש בחומרי הדברה שאינם מסכנים את המזון.
ההדברה תבוצע על חשבון הקבלן ובאחריות הקבלן. על הקבלן לשתף פעולה עם המשרד  ולתאם מועדי פעילות עם המשרד. 
כמו כן, הקבלן אחראי לדאוג לכך שמוצרי המזון שלו לא יפגעו במהלך ההדברה. על הקבלן להמציא למשרד אישור ביצוע של ההדברה, חתום ע"י המדביר ובצירוף העתק רישיון תקף של המדביר מטעם משרד הבריאות.
5. כח האדם של הקבלן והאמצעים הנדרשים לביצוע המכרז

5.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

5.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד (למעט לפי הצרכים הנדרשים במכרז זה – למתן שירות במזנון המשרד וציוד שהמשרד יעמיד לטובת הספק, כאמור לעיל ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

5.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחויב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

5.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

5.5 הקבלן מחוייב להפעיל את הפרוייקט באמצעות אותו צוות המוצג בהצעתו. 
5.6 במידה שהמשרד מבקש להחליף עובד או שהקבלן מבקש להחליף עובד שהוצג בהצעה, לשמש כבעל תפקיד בפרוייקט, הקבלן יידרש להגיש בקשה בכתב להחלפת העובד מבעוד מועד וזאת טרם ביצוע ההחלפה בפועל. 

הבקשה תוגש על גבי אותם טפסים שבחוברת ההצעה המתייחסים לתפקיד בו מבקש הקבלן להחליף את העובד, בצירוף המסמכים הנדרשים בחוברת ההצעה, המתייחסים לעובד המחליף.
הבקשה תוגש ליחידה במשרד עימה התקשר הקבלן, ולאחר בדיקתה הבקשה תובא לאישור וועדת המכרזים.

למען הסר ספק, הגוף המוסמך במשרד לאשר את ההחלפה של העובד הוא וועדת המכרזים.

כמו כן, על הקבלן להקפיד שהעובד המוצע יעמוד במלוא דרישות המכרז ולכל הפחות בציון שקיבל העובד אותו מבקשים להחליף.
5.7 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

5.8 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

5.9 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
5.10 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

5.11 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 6 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

5.12 מבלי לפגוע בכלליות האמור לעיל מתחייב הקבלן:

· לשלם לכל העובדים המופעלים במסגרת מכרז זה, לפחות שכר מינימלי העולה על שכר המינימום במשק (כפי שנקבע מזמן לזמן ע"י הממשלה) וככל שעפ"י כל דין (כולל הסכמים קיבוציים) מחוייב לשלם שכר מינימלי אחר לשלם לכל הפחות סכום זה והמתאים לכישורים, להכשרה ולתפקיד אותו מבצע כל אחד מבעלי התפקיד.
· לבצע לעובדיו ביטוח פנסיוני, החל מיום עבודתם הראשון, בקרן פנסיה, קופת גמל או ביטוח מנהלים (או שילוב ביניהם) בגוף פיננסי שיבחר ע"י העובד, כאשר הקבלן מתחייב להפריש את הסכומים הבאים בגין ביטוח הפנסיוני של העובד - לפחות 6% מהשכר בפועל בגין תגמולים והעובד יפריש על חשבונו 5.5% בגין תגמולים, הקבלן גם יפריש 8.333% בגין פיצויים. לעניין הפיצויים מובהר בזאת כי הקבלן יפריש סכום זה לסוג הביטוח הפנסיוני שבחר העובד (דהיינו לא לקרן פיצויים מרכזית) וכן הקבלן יתחייב מראש, ואף יציין בהסכמי העסקה עם עובדיו כי הוא מתחייב מראש להשאיר סכום זה בביטוח הפנסיוני בו בחר העובד בכל מקרה (דהיינו גם אם העובד לא פוטר או עבד פחות משנה או מכל סיבה אחרת. הסכום שהופרש בגין פיצויים ישאר בקופת העובד). הפרשות אלו תבוצענה ע"י הקבלן בגין כל העובדים במסגרת השירותים הניתנים למשרד עקב זכייתו של הקבלן במכרז, בכל היקף העסקה שהוא ע"י הקבלן ועל פי החלק היחסי. מובהר בזאת כי הפרשה זו הינה חובה וכי ככל שיוכח כי עובד מעובדי הקבלן אינו מעונין בהפרשה זו, יחויב הקבלן להשיב למשרד החינוך מידי חודש את הסכומים אשר נחסכו כתוצאה מכך שאותו עובד לא בוטח בביטוח פנסיוני.
· לשלם לעובדיו בתום שנת עבודה אחת דמי הבראה עפ"י ההסכם הקיבוצי אשר הוחל בצו הרחבה על כלל העובדים במשק.
· להעניק לעובדיו חופשות וימי מחלה כפי שנקבע בכל דין.
· לשלם לעובדיו קצובת נסיעה כפי שנקבע בהסכם הקיבוצי אשר הוחל בצו הרחבה על כלל העובדים במשק.
· במידה שהוא מעסיק עובד כלשהו מעובדיו בשעות עבודה נוספות – לפעול עפ"י חוק שעות עבודה ומנוחה, לרבות לענין תשלום השכר הנדרש בגין שעות אלו. מובהר בזה כי לענין זה על הקבלן לקחת בחשבון את היקף העסקת עובדיו, בכל יום ויום, בכל הפרוייקטים שבו הוא מעסיק אותם, כך שיעמוד בתנאי החוק. 
5.13 מובהר בזה כי ככל שנקבע שכר מינימלי לשעת עבודה שעל הקבלן לשלם לעובדיו במכרז זה (בין אם מדובר בשכר מינימלי עפ"י דין ובין אם עפ"י הוראה מיוחדת מעבר לשכר המינימלי שנקבע בדין), הרי שחל איסור על הקבלן לכלול בשכר המינימלי לשעה מרכיבים שונים כגון דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב.

5.14 בכל מקרה בו הקבלן מעסיק עובד פחות מ- 75 ימים בשנה, עליו לשלם לעובד 4% משכרו כדמי חופשה, במקום ימי החופשה המגיעים לו. זאת בהתאם להוראות סעיף 15 לחוק חופשה שנתית. התשלום לעובד יבוצע ישירות, כל עוד לא הוקמה קרן כמפורט בסעיף 15 הנ"ל.
5.15 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

5.16 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
5.17 כח האדם לביצוע הפרוייקט

5.17.1 דרישות מצוות עובדי המזנון

כל עובדי הקבלן אשר יועסקו על ידו במסגרת מכרז זה במשרד, יהיו בעלי תעודת זהות ישראלית ובעלי אישור העסקה במשרד מטעם קב"ט המשרד ואישור אגף א' נכסים ולוגיסטיקה מראש ובכתב.

למען הסר ספק, הדבר אמור גם לגבי כל עובד חדש במשך כל תקופת ההתקשרות.

כל העובדים הנ"ל יעברו בדיקות רפואיות תקופתיות כנדרש ע"י משרד הבריאות ויהיו מצוידים בכל עת באישור רפואי לעבודה במזון.

כל העובדים הנ"ל מחויבים ללבוש במשך כל שעות עבודתם חלוק לבן נקי או סינר, הן באתרי העבודה והן במסגרת ההגשה לחדרים, כאשר העובדים במטבח ובעמדות חלוקת האוכל מחויבים גם ללבוש כפפות וכובע, כל זאת על חשבון הקבלן.
חל איסור מוחלט על עובדי הקבלן לעשן בכל שטח הבניין לרבות: במטבחים, במסעדה, בעמדות ההגשה ובמחסנים בכל שעות פעילותם. 

כדי לעמוד ברמת השרות הנדרשת במכרז זה לנושאים השונים (עובדי דלפק,  פעילות במטבח, בישול ניקיון, הובלה בין המסעדות, הנה"ח, כספים וכו'), על הקבלן לפרט את מספר העובדים שיוצבו על ידו בכל מקום בכל שעה משעות הפעילות.

יש להציג את מספר העובדים בפרק שיטת העבודה המוצעת.

הצוות המוגדר להלן הנו צוות מינימאלי נדרש.
5.17.2 צוות ניהולי לביצוע העבודה

1. מנהל השרות במתחם הנהלת משרד החינוך (המתחם כולל לעניין זה גם את רמת אשכול וארלדן)– בעל ניסיון של 2 שנים אחרונות לפחות בניהול מסעדה ו/או שירותי קייטרינג בהיקף של 200 סועדים ליום לפחות.
2. טבח ראשי למסעדה בשרית, בעל הסמכה מוכרת סוג 3 מטעם משרד העבודה ובעל ניסיון של 2 שנים אחרונות לפחות כטבח ראשי במטבח המבשל בהיקף של 200 ארוחות חמות ליום לפחות.  
5.17.3 צוות מינימלי נדרש של עובדי מטבח/מסעדה/שרות לחדרים (אספקה יבשה וכיבוד לישיבות)
על הקבלן לגייס ולהציב עובדים מקצועיים לתפקידי בישול, הגשה, אספקה יבשה וכיבוד לישיבות לחדרים וניקיון שוטף, בהרכב המינימלי הבא:

3 עובדי הגשה בפס החלוקה

2  עוזרי טבח בעל הסמכה מוכרת סוג 1 מטעם משרד העבודה
1 קופאי

2 עובדים כלליים כולל לחלוקה של אספקה יבשה וכיבודים לישיבות

1 עובד לעגלת קפה מאפה וכריכים, בין השעות   08:00-15:00. קיימת אופציה להרחבת שעות הפעילות בהתאם ללוח ההשתלמויות המתקיימות בסמינר שיין.
כל העובדים שפורטו לעיל יהיו נוכחים בכל שעות הפעילות.
על הקבלן לנהל רישום מסודר של שעות העבודה של עובדיו, לגבי כל עובד ועובד.
5.17.4 עובדי מינהל

הקבלן יפעיל לצרכיו הוא, על חשבונו, כל עובד אחר שנדרש, לרבות עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
6. פיצוי מוסכם
6.1 המשרד או מי מטעמו יהיה רשאי וכן ועדת המזנון תהיה רשאית לבדוק בעצמה, או באמצעות גוף מטעמה, בכל עת וללא הודעה מוקדמת, את אופן הפעלת המסעדות ע"י הקבלן ואת רמת השירות הניתנת לעובדי המשרד ולאורחים. 
6.2 המשרד ו/או הוועדה רשאים לקיים בקרה מדגמית (בכל תדירות ובכל עת שיקבע על ידם) גם באמצעות מעבדה חיצונית ו/או גורמי בקרה חיצוניים, לגבי איכות המזון וחומרי הגלם, איכות תהליכי הייצור, גיוון ומשקל המנות.
6.3 עפ"י המלצות הוועדה ו/או עפ"י החלטת המנהל תישקל הטלת פיצוי מוסכם עפ"י הטבלה המפורטת להלן:
	              הליקוי
	גובה הפיצוי המוסכם

	1
	הופעה מרושלת ולא אסתטית של עובד ללא סינר או, כובע או כפפות
	200 ש"ח לאירוע

	2
	אי עמידה בשעות פתיחת המזנון עפ"י דרישת המכרז
	500 ₪ לאירוע

	3
	מכירת פריט שלא אושר ע"י נציג המשרד
	100 ש"ח לאירוע

	4
	אי עמידה במצבת כ"א כפי שהוגדרה במכרז 
	200 ₪ ליום

	5
	אספקה יבשה שלא באריזה המקורית וסגורה
	200 ₪ לאירוע

	6
	אי שמירת דוגמאות מזון כנדרש,
	1,000 ₪/למקרה

	7
	ליקוי שהתגלה במסגרת הביקורת של וועדת המסעדה או נציגי המשרד, הכולל אי עמידה באחד או יותר מהפרמטרים הבאים:

	7.1
	מצב המסעדות, המזון והציוד (היגיינה ונקיון) – במסגרת ביקורת
	1,500 ₪  ביקורת עם ממצאים לקויים

	7.2
	טיב ומשקל המזון
	1,000 ₪  לממצא לקוי

	7.3
	עמידה בלוח זמנים של המסעדה/ לארוע. 
	200 ₪  לממצא לקוי

	7.4
	רמת השירות ביחס לדרישות המשרד. 
	400 ₪  לממצא לקוי

	7.5
	יחס ללקוחות
	300 ₪  לממצא לקוי

	7.6
	הגשה מוכחת של מזון מקולקל/ פג תוקף,
	2,500 ₪/מקרה

	8
	3 תלונות מבוססות או יותר שהגיעו לוועדה במהלך חודש קלנדרי.
	כפל הפיצוי המוסכם בכל אחד מהסעיפים

	9
	חוסר בפריט מזון או פריט אחר 
	200 ₪ / למקרה

	10
	ציוד לא תקין שלא טופל עפ"י הנדרש במכרז
	תיקון מיידי ועוד 500 ₪ / למקרה

	11
	אי עמידה בלוח זמנים לאספקה יבשה / כיבוד לישיבות 
	200 ₪ למקרה

	12
	אספקת כלים חד פעמי שאינם מתכלים / קשיחים
	100 ₪ למקרה

	13
	אי ביצוע ניקיון חיצוני של רחבת המזנון
	200 ₪ למקרה

	14
	עישון בשטח המסעדה, לרבות במטבח, מחסנים וכו' 
	1,000 ₪ למקרה

	15
	אי הצבת מחירון עם המחירים שאושרו
	200 ₪ לכל יום

	16
	גבייה שלא עפ"י המחירון
	500 ₪ לכל מקרה


6.4 קביעת המנהל תהיה סופית ללא יכולת הקבלן להשיג על העניין. 

6.5 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

6.6 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

6.7 הקבלן אינו רשאי לגרוע סכום הפיצוי המוסכם משכר עובדיו.

6.8 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 
7. שמירת סודיות
7.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
7.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

7.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

7.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

7.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

7.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
7.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

7.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

7.9 התחייבות לאבטחת מידע
הקבלן יתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת בא כוחו, את אמצעי אבטחת החומר.

הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפרויקט.

הקבלן ידאג שכל עובדיו וקבלני המשנה שלו ישמרו על המידע כאמור בחוק הגנת הפרטיות התשמ"א (1981) ותקנות הגנת הפרטיות (תנאי אחזקת מידע ושמירתו וסדרי העברת מידע בין גופים ציבוריים), התשמ"ו (1986).
אם נתונים אשר הגיעו אל הקבלן ו/או נאספו על ידו במסגרת מכרז זה מהווים "מאגר מידע" בהתאם להגדרת חוק הגנת הפרטיות תשמ"א (1981) תהיה אחריות לנוהל רישומו, החזקתו והשימוש בו בהתאם לחוק, מוטלים על הקבלן, כל עוד לא יקבע אחרת בהסכם זה.

אין האמור גורע מהיות הנתונים בבעלות משרד החינוך.

הקבלן יתחייב לעמוד בדרישות אבטחת המידע כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות רשם מאגרי המידע ועפ"י הנחיות דרישות של הרשות להגנת הפרטיות.
8. אחריות משפטית
8.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

8.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

8.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
8.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
8.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

8.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
8.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
8.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
8.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

9. ביטוח

הקבלן מתחייב לבצע ולקיים את הביטוחים המפורטים בזה לטובתו ולטובת מדינת ישראל - משרד  החינוך ולהציג למשרד את הביטוחים הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין להלן:
9.1 ביטוח חבות מעבידים
9.1.1 הקבלן יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים; 
9.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
9.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;
9.1.4 הביטוח יורחב לשפות את מדינת ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הקבלן, קבלנים, קבלני משנה ועובדיהם שבשירותו.         

9.2 ביטוח אחריות כלפי צד שלישי
9.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש, בכל תחומי מדינת ישראל והשטחים המוחזקים; 
9.2.2 גבול האחריות לא יפחת מסך 1,500,000 דולר ארה"ב למקרה ולתקופת הביטוח (שנה); 
9.2.3 בפוליסה ייכלל סעיף אחריות צולבת - Cross Liability;
9.2.4 כל סייג/חריג לגבי רכוש והמתייחס לרכוש מדינת ישראל שהקבלן או כל איש שבשירותו פועלים או פעלו בו- יבוטל;
9.2.5 רכוש מדינת ישראל ייחשב רכוש צד שלישי;
9.2.6 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;   
9.2.7 כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה יבוטל;                
9.2.8 החריג/הסייג המתייחס לחבות כלשהי שעשויה לחול על המבוטח והנובעת מ: מוצרים שיוצרו,   נמכרו, סופקו, טופלו, הורכבו, שווקו ע"י המבוטח או בקשר עמו או כל איש שבשירותו – יבוטל ככל שהחריג מתייחס לאספקת שירותי מסעדה ומזנון לעובדי ולאורחי משרד החינוך בתל-אביב.
לחילופין:-
יציג הקבלן לעניין סעיף זה, ביטוח חבות המוצר -PRODUCTS LIABILITY  בגבול אחריות שלא יפחת מסך 1,500,000 דולר ארה"ב למקרה ולתקופת ביטוח (שנה); כאשר הביטוח יורחב לשפות את ישראל – משרד החינוך,  לגבי אחריותם בגין נזק עקב פגם במוצרים אשר יוצרו, נמכרו, סופקו, טופלו, הורכבו, על ידי הקבלן וכל הפועלים מטעמו.
9.2.9 הביטוח יורחב לשפות את מדינת ישראל – משרד החינוך, ככל שייחשבו אחראים למעשי ו/או מחדלי הקבלן והפועלים מטעמו.

9.3 ביטוחי רכוש
הקבלן יבטח בערך כינון את הרכוש והציוד המובאים על ידי הקבלן ומטעמו למבנים בהם יינתנו השירותים נשוא המכרז וההסכם לרבות המלאי וכן את הרכוש ואת הציוד והמכשור שהועמדו לרשותו על ידי מדינת ישראל - משרד החינוך במטבחים ובחדרי האוכל הנמצאים בבנייני משרד החינוך בתל-אביב, בביטוח מסוג אש מורחב או מסוג כל הסיכונים בהתאם לאופי הרכוש לרבות בגין סיכוני גניבה, פריצה ושוד.    
בפוליסה ייכלל סעיף שיעבוד לטובת משרד החינוך לגבי רכוש מדינת ישראל המבוטח, ותגמולי ביטוח בגין נזקים לרכוש מדינת ישראל, ישולמו למשרד החינוך בלבד, אלא אם חשב משרד החינוך יורה למבטח בכתב אחרת.
כחלופה לעריכת ביטוח לרכוש, ציוד, מלאי בבעלות הקבלן ניתן לקבל מכתב פטור מאחריות מטעם הקבלן לפיו הוא פוטר את מדינת ישראל - משרד החינוך ועובדיהם מנזקים ו/או אבדן אשר ייגרמו לרכוש, ציוד ולמלאי שלו כאמור ומתחייב שלא לתבוע בגין נזקים אילו את מדינת ישראל – משרד החינוך ועובדיהם. הפטור כאמור לא יחול לטובת אדם שגרם לנזק מתוך כוונת זדון;             
9.4 ביטוחים נוספים
הקבלן יוודא וידאג כי לגבי:
שירותי הדברה - יוצגו ביטוחים מתאימים לתחום הפעילות. הביטוחים יכללו כיסוי לפעילויות, לצורך קיום השירותים, לאחריות כלפי עובדיהם וכלפי צדדים שלישיים, גוף ורכוש, וביטוח אחריות מקצועית, כאשר הביטוחים כוללים הרחבי שיפוי לטובת מדינת ישראל – משרד החינוך ובהם הנ"ל נכללים כמבוטחים נוספים, וכוללים  סעיף ויתור על זכות התחלוף כלפי מדינת ישראל – משרד החינוך ועובדיהם.
9.5 כללי
בפוליסות הביטוח הנדרשות מהקבלן יכללו התנאים הבאים:-
9.5.1 לשם המבוטח יתווספו כמבוטחים נוספים: מדינת ישראל - משרד החינוך, בכפוף להרחבי השיפוי לעיל;     
9.5.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב משרד החינוך.;
9.5.3 המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל - משרד החינוך ועובדיהם ובלבד שהוויתור לא יחול לטובת אדם שגרם לנזק מתוך כוונת זדון;  
9.5.4 הקבלן אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
9.5.5 ההשתתפויות העצמיות הנקובות בכל פוליסה ופוליסה תחולנה בלעדית על הקבלן;                                   
9.5.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח;
9.5.7 תנאי הכיסוי של הפוליסות הנ"ל לא יפחתו מהמקובל על פי תנאי "פוליסות נוסח ביט", בכפוף   להרחבת הכיסויים כמפורט לעיל.            
9.5.8 חריג כוונה ו/או רשלנות רבתי יבוטל ככל שקיים.

העתקי פוליסות הביטוח, מאושרת ע"י המבטח או אישור בחתימתו על קיום הביטוחים כאמור יומצאו על ידי הקבלן למשרד החינוך עד למועד חתימת החוזה.
הקבלן מתחייב בכל תקופת ההתקשרות החוזית עם מדינת ישראל - משרד החינוך להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי שנה בשנה, כל עוד ההסכם עם מדינת ישראל - משרד החינוך בתוקף.  
הקבלן מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.       
אין בכל האמור בסעיפי הביטוח כדי לפטור את הקבלן מכל חובה החלה עליו על פי דין ועל פי ההסכם ואין לפרש את האמור כוויתור של מדינת ישראל - משרד החינוך על כל זכות או סעד המוקנים להם על פי דין ועל פי הסכם זה.  
10. תנאי תשלום
10.1 הזוכה יידרש להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות ויחתום על חוזה שימוש בפורטל הספקים, כמפורט בנספח 2 למסמכי המכרז (מצורף כדוגמא), לחילופין ימציא אישור כספק העושה שימוש בפורטל הספקים. 
יודגש, הזוכה יישא בכלל העלויות הכרוכות בהתחברות לפורטל הספקים הממשלתי.
10.2 התשלום יבוצע עפ"י היקף השירות החודשי שינתן ע"י הקבלן.
10.3 למען הסר ספק רכישת הארוחות ע"י העובדים במזנון, בעגלה וכו' ייעשה ישירות ע"י העובדים, אשר ישלמו את התמורה המתאימה ישירות לקבלן ללא כל מעורבות של המשרד.

10.4 הקבלן יעביר כל חודש לאחראי במשרד חשבונית בצירוף הזמנות לאספקת מוצרים, מאושרות ע"י המוסמכים לכך מטעם המשרד.
10.5 בחשבונית יפרט הקבלן את סוגי הפריטים שסיפק, מחיר מחירון ליחידה, סה"כ לפריט, סה"כ כללי לכל הפריטים, סה"כ לתשלום.

10.6 על הקבלן לצרף לחשבונית את דו"ח בדיקת איכות המזון ואת דו"ח בדיקת בריאות של עובדים חדשים – כל זאת כמוגדר במכרז.

10.7 האגף יאמת את ההזמנות המאושרות מול החשבונית ויעביר לאגף הכספים לתשלום בצירוף הוראת תשלום.

10.8 המשרד עתיד להפעיל מערכת ממוחשבת לניהול המזנון ועל הקבלן להפעילה מיד עם קבלת ההנחיה מהמשרד.

המשרד לא ישלם עבור הזמנות שאינן מאושרות ע"י מורשה חתימה.

10.9 לחשבונית החודשית הקבלן יצרף דו"ח המציג את הנתונים הבאים:

· שם הפריט ותיאורו (לדוגמה: קפה שחור + חבילת כפיות + כוסות וכו').

· עלות ליחידה ללא מע"מ.

· כמות כוללת של פריטים שסופקו מידי יום ובסה"כ לחודש.

· סה"כ תשלום לפריט.

· סה"כ תשלום לפני מע"מ.

· תוספת מע"מ למחיר.

· סה"כ מחיר כולל מע"מ
10.10 החשבון יחולק ל- 2 מרכיבים:
10.10.1 אספקה יבשה, על פי המחירים שיאושרו בעקבות המכרז. מובהר בה כי על מחירים אלו לא תחול כל תוספת שרות לחדרים והם יהיו מחירים סופיים.
10.10.2 כיבוד לישיבות ואירועים על פי המחירים שיאושרו בעקבות המכרז. על הקבלן לכלול תוספת זו בשורה נפרדת בחשבון. מובהר בזה כי גם על מחירים אלו לא תחול כל תוספת שרות לחדרים/למקום הארוע והם יהיו מחירים סופיים.
10.11 מכל תשלום חודשי שיוגש ע"י הקבלן יופחת סך של  3,000 ₪ כולל מע"מ לכל מזנון בגין החזר הוצאת שהמשרד שילם.
תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.
10.12 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח פעילות חודשית ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 11.1 שלהלן. מתכונת הדיווח תקבע בתיאום עם המשרד ותאושר על ידו.

10.13 אגף הכספים במשרד ישלם לקבלן עפ"י הוראת התכ"ם 1.4.0.3 (נכון ליום פרסום המכרז ההוראה בתוקף מיום 25 ביולי 2017) כפי שתהיה תקפה מזמן לזמן, מותנה באישור מטעם המזמין שהשירות המפורט אכן בוצע (האישור יצוין בטופס מלווה מיוחד הנותן ביטוי גם לעניין הפיצוי המוסכם). 
10.14 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

10.15 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

10.16 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
10.17 כללי הצמדה
ההצמדה תהיה עפ"י הוראת תכ"ם 7.5.2.2 כדלקמן:
10.17.1 ב- 18 החודשים הראשונים להתקשרות לא תהיה הצמדה של המחירים שיקבעו במסגרת מכרז זה.
10.17.2 ההצמדה תחל רק בתום החודש ה- 18 להתקשרות כך שהחל מהחודש ה- 19 להתקשרות יוצמדו מחירי ההתקשרות למדד המחירים לצרכן. התחשיב לקביעת שיעור ההצמדה יתבסס על ההפרש שבין מדד הבסיס לבין המדד הקובע, כשמדד הבסיס הוא המדד הידוע של החודש ה- 18 להתקשרות (קרי, המדד המתפרסם ב- 15 לחודש ה- 19 להתקשרות), והמדד הקובע –המדד הידוע במועד הגשת החשבון.

10.17.3 למרות האמור לעיל אם במהלך 18 החודשים הראשונים של ההתקשרות יחול שינוי במדד הרלוונטי ושיעורו יעלה לכדי 4% ומעלה מהמועד האחרון להגשת ההצעות, כפי שנקבע במכרז, תעשה התאמה לשינויים כדלהלן: שיעור ההתאמה יתבסס על השוואה בין מדד, שהיה ידוע ממועד שבו עבר המדד את 4% לבין המדד הקובע במועד/י הגשת החשבון/ות. הצמדה זו תימשך למשך יתרת תקופת ההתקשרות כשמדד הבסיס הינו המדד הראשון שבו עבר המדד את 4% כאמור.
10.18 למשרד תהיה זכות עכבון לגבי תשלומים לקבלן בגין חוב שהקבלן חב לו.
10.19 לקבלן לא תהיה זכות עכבון בגין חוב שהמשרד חב לו.

10.20 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.
11. מבנה ותכולת ההצעה
ההצעה תוגש על גבי חוברת ההצעה המצורפת בנספח 6.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.

ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

11.1 הצעת המחיר
11.1.1 שירותי מזנון בוקר
	הפריט
	יחידת חישוב
	מחיר מקסימלי  בש"ח כולל מע"מ

	ארוחת בוקר 
	בקופסא
	קופסת סלט  בנפח של 0.75 ליטר בהרכבה אישית + 2 תוספת לבחירה ורטבים לימון,  שמן זית (ביצה, גבינה, טונה וכד')
	17.00

	
	בצלחת
	(1) מבחר ירקות חתוכים / סלט אישי
(2) שתי ביצים לבחירה (ב- 3 סוגי הכנה לפחות)
(3) שתי תוספות לבחירה: גבינה רכה/קשה אבוקדו, טונה
(4) לחם ללא הגבלה
	

	כריכים
	לחמנייה רגילה 
	יכללו ממרחים/מצרכים שונים, לרבות: חביתות מסוגים שונים, ביצים, טונה, גבינות, ירקות, ממרחים (חומוס, טחינה וכו') חצילים, אבוקדו, חמוצים וכיו"ב'
	12.00

	
	לחמנייה גדולה (קלועה, ג'בטה, 1/2 באגט וכו')
	
	17.00

	
	בייגלה 
	
	12.00

	
	פיתה
	
	12.00

	לחמים מקמח לבן/קמח מלא/דגנים/קל
	לחמנייה רגילה 
	לחמנייה ריקה
	2.00

	
	לחמנייה גדולה (קלועה, ג'בטה, 1/2 באגט וכו')
	לחמנייה ריקה
	3.00

	
	בייגל
	בייגלה ריק
	3.00

	
	פיתה ריקה
	פיתה ריקה
	1.50


11.1.2 שירותי מסעדה צהריים
	הפריט
	יחידת חישוב
	מחיר מקסימלי  בש"ח כולל מע"מ

	המחיר לארוחת צהריים בסיסית
	צלחת גדולה המכילה מנה עיקרית + 3 תוספות
	 מנה עיקרית
	22.00

	
	
	3 תוספות נבחרות 
	

	תוספות (בנוסף לארוחה  בסיסית)
	תוספות חלבוניות 
	200 גרם עפ"י המפרט במכרז
	3.00

	
	תוספות פחמימיות 
	200 - 150 גרם עפ"י המפרט במכרז
	3.00

	
	תוספות מירקות
	200 - 150 גרם עפ"י המפרט במכרז
	3.00

	ארוחה בסיסית בהרכבים אחרים של תוספות
	הרכבים אחרים
	צלחת גדולה המכילה 5 תוספות נבחרות 
	22.00

	תוספות (ללא ארוחה בסיסית)
	תוספות חלבוניות 
	200 גרם עפ"י המפרט במכרז
	5.00

	
	תוספות פחמימיות 
	200 - 150 גרם עפ"י המפרט במכרז
	5.00

	
	תוספות מירקות
	200 - 150 גרם עפ"י המפרט במכרז
	5.00

	מרקים
	מרק קטניות / ירקות / בשר / עוף / קובה
	250 גרם
	7.00

	מנה עיקרית (ללא תוספות)
	דג
	200 גרם
	14.00

	
	בשר בקר
	200 גרם
	14.00

	
	עוף- עם עצמות
	250 גרם
	14.00

	
	עוף – ללא עצמות
	200 גרם
	14.00

	
	הודו
	200 גרם
	14.00

	
	ממולאים בבשר
	200 גרם
	14.00

	כריך עם מנה עיקרית
	בפיתה
	300 גרם
	17.00

	
	חצי באגט
	
	17.00


11.1.3 כיבוד לישיבות וללשכות
	הפריט
	יחידת החישוב 
	אופן הגשה
	מחיר מקסימלי 
לא כולל מע"מ

	קופסא סגורה של עוגיות איכותיות - מלוח / מתוק 
	500  גרם
	קופסא + 5 צלחות חד פעמיות 
	16.00

	עוגה בחושה בטעמים שונים
	400  גרם
	אריזה
	15.00

	עוגיות שמרים טריות כגון: רוגלך/גביניות וכו' או בורקסים
	1 ק"ג
	5 צלחות חד פעמיות
	35.00

	מנת ירקות טריים חתוכים 
	500 גרם
	צלחות – מבחר ירקות ייקבע ע"י המזמין (*)
	14.00

	מנת פירות העונה טריים  חתוכים
	1 ק"ג
	צלחות – מבחר פירות ייקבע ע"י המזמין (*)
	20.00

	פלטת גבינות קשות ורכות
	750 גרם
	צלחות – 5 סוגי גבינות 150 גר' לכל סוג גבינה
	55.00

	מנת קנפיסים
	20 יחידות 
	2 סוגי חביתות, סלטים- טונה, ביצים , אבוקדו, גבינות קשות, גבינות שמנת
	50.00

	כיבוד ללשכות לאירוח משלחות בנות 10 משתתפים
	משלחת
	עפ"י המפרט במכרז
	450.00


11.1.4 אירועים מיוחדים וקוקטיילים
	סוג האירוע
	יחידת חישוב
	מחיר מקסימלי לאירוע 
לא כולל מע"מ

	מנה למשתתף של קוקטייל חלבי 
	מנה
	35.00

	מנה למשתתף של קוקטייל בשרי 
	מנה
	45.00

	מנה למשתתף קוקטייל קל 
	מנה
	30.00

	הרמת כוסית לחגים (ראש השנה או פסח)
	ל- 200 משתתפים ראשונים
	אירוע
	9,000.00

	
	עבור כל 10 משתתפים נוספים
	10 משתתפים
	400.00


11.1.5 משקאות חמים/קרים
	מוצר
	יחידת חישוב
	מחיר מקסימלי  בש"ח כולל מע"מ

	שתייה חמה
	משקאות ממכונת קפה – הפוך/שוקו/אספרסו קצר, ממתיק/סוכר, חלב
	כוס(225cc לפחות)
	8.00

	משקאות קרים
	משקה קל בטעמים שונים בפחית או בבקבוק אישי, רגיל או דיאטטי, תוסס או רגיל
	פחית או בקבוק אישי
	6.00

	
	סודה בפחית או בקבוק אישי
	פחית או בקבוק אישי
	5.00

	
	מים מינרלים בבקבוק אישי
	בקבוק 0.5 ליטר
	4.00

	
	מים מינרלים בבקבוק גדול
	בקבוק 1.5 ליטר
	7.00

	
	נקטר או מיץ טבעי בפחית או בבקבוק אישי
	פחית או בקבוק אישי
	6.00


11.1.6 שרות עגלות "קפה מאפה וכריכים" (סעיף הפעלה אופציונלי)
	מוצר
	יחידת חישוב
	מחיר מקסימלי  בש"ח כולל מע"מ

	משקאות חמים
	קפה הפוך (סוכר/ממתיק מלאכותי)
	כוס
(225cc לפחות)
	8.00

	משקאות קרים
	משקה קל בטעמים שונים בפחית או בבקבוק אישי, רגיל או דיאטטי, תוסס או רגיל
	פחית או בקבוק אישי
	6.00

	מאפים
	עוגות שמרים ביחידות נפרדות, קרואסון מתוק/מלוח, כעכים (בייגלה), בורקסים 
	מאפה 150 ג'
	8.00

	כריכים
	כריכים מסוגים שונים / טוסטים
	כריך
	12.00

	סלטים
	סלטים מסוגים שונים באריזות סגורות
	סלט
	17.00


11.1.7 פריטים יבשים להכנת שתיה חמה
	הפריט
	יחידת כמות
	מחיר מקסימלי לא כולל מע"מ

	קפה שחור עלית 
	100 גרם
	11.00

	קפה שחור עלית 
	200 גרם
	18.00

	קפה לנדוור 
	100 גרם
	11.00

	קפה לנדוור
	200 גרם
	18.00

	קפה עם הל (עלית)
	100 גרם
	11.00

	קפה נמס עלית 
	200 גרם
	22.00

	קפה נמס עלית 
	50 גרם
	12.00

	קפה נמס מגורען (טסטרצ'ויס)
	200 גרם
	36.00

	קפה נמס מגורען (טסטרצ'ויס נטול קפאין).
	200 גרם
	38.00

	שוקולית עלית 
	500 גרם
	14.00

	קפה נמס מגורען (ג'ייקובס)
	200 גרם
	35.00

	תה ויסוצקי 
	50 שקיות 
	17.00

	תה ויסוצקי 
	25 שקיות 
	10.00

	תה ירוק / צמחים 
	25 שקיות 
	25.00

	חלב טרי תנובה 3%
	1 ליטר
	6.00

	חלב טרי תנובה 1%
	1 ליטר
	6.00

	חלב 3% יצרן אחר
	1 ליטר
	6.00

	חלב 1% יצרן אחר
	1 ליטר
	6.00

	חלב סויה
	1 ליטר
	12.00

	כוסות 
	50 יחידות
	11.00

	כפיות 
	100 יחידות
	10.00

	סוכר לבן/חום
	1 קילו בקופסא
	13.00

	שקיות סוכר
	10שקיות של 4 גרם
	1.00

	שקיות ממתיק מלאכותי
	10שקיות של 4 גרם
	0.50

	מפיות נייר לניגוב (3333 X)
	חבילה של 100 יחידות
	8.00


על המציע לקחת בחשבון שמחיר זה, על כל מרכיביו כולל את כל הוצאות הקבלן, לרבות אספקת המזון, תשלום החשבונות, תחזוקת המסעדה, אספקת הציוד וביטוחים.
על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.


11.2 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיף 2.1.3, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו'), מספרי הטלפון הקווי והסלולרי שלהם ומועדי ההפעלה. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
11.3 נתונים כלליים של המציע

על המציע לפרט את בעלי התפקידים המיועדים לביצוע הפעילות במסגרת המכרז:

11.3.1 נתוני מנהל השרות
יש לצרף להצעה למכרז קורות חיים מפורטים של מנהל השרות, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של מנהל השרות) ומספרי הטלפון הקווי והסלולרי שלהם.
לתשומת לב המציע, יש לרשום פרטי מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של מנהל השרות) עדכניים, מלאים ונכונים ולוודא מראש כי מדובר באנשי קשר זמינים.
11.3.2 נתוני הטבח הראשי
יש לצרף להצעה למכרז קורות חיים מפורטים של הטבח הראשי הנדרש בסעיף זה, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של הטבח הראשי הנדרש בסעיף זה) ומספרי הטלפון הקווי והסלולרי שלהם.
לתשומת לב המציע, יש לרשום פרטי מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של הטבח הראשי הנדרש בסעיף זה) עדכניים, מלאים ונכונים ולוודא מראש כי מדובר באנשי קשר זמינים.
11.3.3 כמו כן מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים אלו ויקבל ציון אפס לגבי כל אחד מבעלי התפקידים שהינו עובד מדינה.
11.4 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

11.5 ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
12. הקריטריונים לבחירת הקבלן
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הקבלן:



12.1 סעיפי איכות – במשקל של 20%
להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 7א' ו- ב'.

12.1.1 ניסיונו של המציע בפרוייקטים דומים, בעלי היקף ואופי דומה לנדרש, לרבות ניסיון של המשרד בעבודה עם המציע (במידה ויש נסיון).
12.1.2 חוות דעת של מקבלי שירות דומה מהמציע (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות או מי שהיה המעסיק של המציע / עובד שלו מוצע כבעל תפקיד במכרז) כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

חוות הדעת לגבי המציע, יילקחו מתוך רשימת הלקוחות שצוינו במסגרת הניסיון. 

על המציע לקחת בחשבון כי ככלל יילקחו בחשבון הפרוייקטים שבוצעו על ידי המציע ושעומדים במלואם בדרישות המכרז בלבד.
לצורך קבלת חוות דעת המשרד יפנה, באופן אקראי, ועפ"י שיקול דעתו הבלעדי, אל הלקוחות שצוינו על ידי המציע, תוך מתן עדיפות לחוות דעת של עובדי המשרד שקיבלו שירות.
ככל שלא ניתן לקחת חוות דעת כיוון ש איש הקשר מטעם הלקוח המצויין בהצעה אינו זמין, ייגרע מהציון הכולל 10% על כל חוות דעת שלא נלקחה.

למען הסר ספק, ככל שהמשרד פנה לאיש הקשר שהוצג בהצעה וצוין ע"י איש הקשר כי אינו מכיר את הפעילות או את המציע או במקרים בהם איש הקשר היה המעסיק של המציע/בעל התפקיד המוצע במכרז זה, הציון שיינתן בסעיף חוות הצעת לפרוייקט זה יהיה אפס.
כמו כן, ככל שלא תינתנה חוות דעת ע"י גורם חיצוני כאמור, דהיינו – לא צוין לקוח חיצוני (כגון: שמדובר במציע עצמו או במעסיק עצמו ולא מדובר בלקוח חיצוני שקיבל שירות), בכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג, יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף זה.

אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
12.1.3 ניסיון וחוות דעת (שתילקח מאנשי הקשר כפי שמפורט בטופס בדיקת ההצעות), על מנהל השרות המוצע.
לא תילקח חוות דעת על מנהל השירות שלא עמד בדרישות ההכשרה והניסיון.
חוות דעת של מקבלי שירות ממנהל השירות תילקחנה כאמור בסעיף 12.1.2 לעיל.
מובהר בזה כי חוות דעת תילקח רק מאנשי קשר שהיו לקוחות חיצוניים ולא עובדי המציע ו/או גורמים קשורים ו/או מי שהיה המעסיק של מנהל השרות בעבר.
12.1.4  הכשרה וניסיון של הטבח הראשי המוצע.
12.2 חוות דעת של צוות סיור במטבחי מציעים – במשקל של 15%
חוות הדעת שניתנה ע"י צוות הסיור בעקבות הביקור באתר/י הפעילות של המציע במידה והמציע מפעיל מטבח במועד הגשת ההצעה. הביקור יבוצע ללא תיאום מראש, עפ"י הנתונים שיימסרו בהצעת המציע. 

הנושאים למתן חוות הדעת מובאים להלן:

	מס'
	הנושא
	משקל יחסי

	מטבח

	1. 
	ניקיון כללי
	5%

	2. 
	ניקיון הציוד (סירים, כלי בישול וכו')
	10%

	3. 
	סדר ואירגון המחסן
	5%

	4. 
	ניקיון וסדר הלבוש של צוות המטבח
	5%

	סה"כ לנושא מטבח:
	25%

	חדר אוכל

	5. 
	ניקיון, ארגון וסדר (שולחנות, כלי הגשה, רצפה, איזור פינוי הכלים וכו')
	10%

	6. 
	ניקיון וסדר הלבוש של צוות חדר אוכל
	5%

	סה"כ לנושא חדר אוכל:
	15%

	
מזון

	7. 
	איכות חומרי הגלם
	10%

	8. 
	איכות התבשילים
	15%

	9. 
	גיוון התפריט
	5%

	10. 
	אסתטיקה של המנה המוגשת
	10%

	סה"כ לנושא אוכל:
	40%

	התרשמות כללית

	11. 
	התרשמות כללית של צוות הסיור 
	20%

	סה"כ לנושא התרשמות כללית:
	20%

	דרישות נוספות


12.3 הצעת המחיר – במשקל של 65%
הצעת המחיר על כל מרכיביה.

חישוב ציון המחיר ייעשה כדלקמן:

הצעת המחיר המשוקללת (כולל מע"מ) הנמוכה ביותר, תקבל ציון 100% ולשאר ההצעות ייקבע הציון על פי הנוסחה הבאה:


12.4 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (12.1.1-12.1.4), כפי שמפורטים בטבלת השוואת ההצעות (נספח 7א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 7ב' (ולא בכל אחד מתתי הסעיפים המרכיבים כל סעיף איכות שבנספח 7א') וציון איכות כולל בסעיפי האיכות של 80% ויותר בנספח 7ב', יעברו לשלב הסיור .
רק הצעות שקיבלו ציון של 80% ויותר בשלב הסיור תפתח המעטפה עליה מצויין "הצעת מחיר" והן תבחנה גם מבחינת הצעת המחיר.
12.5 שקלול ההצעות יחושב על בסיס של 20% מהציון המשוקלל של סעיפי האיכות, 15% מהציון המשוקלל של חוות דעת של צוות טועמים מטעם המשרד ועוד 65% מהציון המשוקלל של סעיף המחיר.

12.6 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

12.7 תינתן עדיפות למציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר וכן לאלו אשר יקצו אמצעים רבים ומגוונים יותר בתחום הנדרש לטובת הפרוייקט.

12.8 בנספח 7 למכרז מובאת טבלת השוואת הצעות, לרבות המשקל היחסי של כל סעיף.
13. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.
14. תקופת התקשרות

14.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים.
14.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
14.3 כן מובהר בזה כי המשרד רשאי לקצר את תקופת ההתקשרות האמורה לעיל.
14.4 תוקף ההתקשרות כפוף לחוק התקציב. 
15. המשרד רשאי
15.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
15.2 לבטל את המכרז.

15.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

15.4 לא לקבוע את ההצעה הזולה ביותר או כל הצעה שהיא כזוכה.

15.5 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
15.6 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
15.7 לקבוע מס' זוכים במכרז ולחלק ביניהם את העבודה.
15.8 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.

16. יחסי הצדדים

16.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
16.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 6 מובאת רשימת חוקי ההעסקה על פיהם יפעל הקבלן.
16.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
16.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
16.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
16.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחויב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

16.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
16.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
16.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

16.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
17. פיקוח

17.1 העבודה תוזמן על ידי אגף א' נכסים ולוגיסטיקה (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

17.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

17.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז. 
17.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
17.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

18. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

19. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

20. מהזוכה (להלן הקבלן) יידרש
20.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
20.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
20.3 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

20.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

20.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

20.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

20.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
20.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
20.9 אין בסעיפי המכרז כדי לגרוע מזכויות הצדדים על פי כל דין.

21. מסמכים נדרשים ותנאי מסירת ההצעה
21.1 להצעה (חוברת הצעה מלאה על כל סעיפיה) יש לצרף:

21.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

21.1.2 ערבות מציע, מטעם המציע לקיום תנאי המכרז, ההצעה וחתימה על החוזה, לפקודת המשרד בסך של 10,000 ₪. 
הערבות תישא את תאריך המועד להגשת ההצעה למכרז ותהיה בתוקף עד לתאריך: 4.7.2019.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 6). 
ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הצעות שלא תצורף אליהן ערבות מציע כנדרש תיפסלנה על הסף.

לאחר תום הליכי המכרז תוחזרנה ערבויות המציעים למציעים שלא יזכו במכרז.
ערבות המציע שיזכה במכרז תוחזר לו עם החתימה על החוזה וקבלת ערבות ביצוע למשך תקופת ההתקשרות.

המציע מתחייב לעמוד בכל תנאי הצעתו למכרז, שאלמלא כן, יהיה המשרד רשאי להגיש את ערבות המציע שצירף להצעתו לגבייה. מובהר בזה כי באם המציע לא יעמוד בתנאי הצעתו למכרז, יהיה המשרד רשאי להגיש הערבות לגבייה ובנוסף לכך, לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה ערבות המציע שצרף המציע למכרז.

21.1.3 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
21.1.4 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 6.
21.1.5 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
21.1.6 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

21.1.7 בנספח 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.2 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
21.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע  על כל עמוד (כנדרש בפרק 1 – מבוא).
21.1.9 הניסיון הנדרש בסעיף 2.1.3, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי והטלפון הסלולרי שלו ומועדי ההפעלה.
21.1.10 כנדרש בסעיף 2.1.4, יש לצרף רישיון עסק תקף להפעלת מסעדה במקום בו היא מופעלת על ידו כיום (או שהיה תקף במועד האחרון בו פעלה המסעדה), הנושאת את שמו של המציע או את שמו של הבעלים על המקום – וזאת לגבי לפחות לאחת מהמסעדות המופעלות במוסדות ו/או ארגונים מתוך אלו המפורטות על פי הדרישה בסעיף 2.1.3 במכרז.
21.1.11 כנדרש בסעיף 2.1.5, יש לצרף תעודת כשרות תקפה על פי חוק ההונאה בכשרות תשמ"ג (1983) (או שהייתה תקפה במועד האחרון בו פעלה המסעדה), לאותן המסעדות המופעלות במוסדות ו/או ארגונים מתוך אלו המפורטות בסעיף 2.1.3 במכרז.

21.1.12 התחייבות לקיום חקיקה בתחום העסקת עובדים, על גבי הטופס המצורף בנספח 6.
21.1.13 תצהיר של המציע כי הקובץ הסרוק של ההצעה שנמסר ע"י המציע/ה הנ"ל יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל הינו זהה לחלוטין לעותק המודפס של ההצעה, עפ"י הנוסח המצורף בנספח 6.
21.1.14 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 6.
21.1.15 תצהיר של המציע המאומת ע"י עו"ד בדבר העסקת עובדים עם מוגבלות, עפ"י הנוסח המצורף בנספח 6.
21.1.16 הצהרה של המציע (בנספח 6) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
21.1.17 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות (נספח 6). 
21.1.18 הצהרה של המציע בעניין דרישות ביטוח, עפ"י הנוסח המצורף בנספח 6.
21.1.19 תצהיר בדבר אי תיאום הצעות במכרז, עפ"י הנוסח המצורף בנספח 6.
21.1.20 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

21.1.21 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
21.1.22 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

21.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

21.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

21.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהל הכללי
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז 7/2.2019 : אספקת שירותי מסעדה ושירותי מזנון לעובדי משרד החינוך בתל אביב
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 4.4.2019 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

1. מבוא
1.1. מוסר תשלומים יעיל ותקין תורם לשיפור התחרותיות במשק, לאיכות הניהול והאתיקה העסקית ומסייע לצמיחת המשק. למוסר תשלומים תקין השפעה רבה על האיתנות הפיננסית של ספקים ובעיקר על האיתנות של הספקים הזעירים, הקטנים והבינוניים. למדיניות הממשלה, בנוגע למועדי תשלום, השפעה על שרשרת הרכש ומתן השירותים במשק.

1.2.  מדיניות ימי האשראי של ממשלת ישראל כפופה לחוק מוסר תשלומים לספקים, התשע"ז-2017 (להלן: "החוק").

1.3. הוראה זו לא תחול על התקשרויות כמפורט בהוראות המעבר, בסעיף ‎2.11 להלן. 

1.4. הוראה זו תחול על כל תשלום לספקי הממשלה, למעט האמור בסעיף 1.5 להלן.
1.5. הוראה זו לא תחול בסוגי התשלומים הבאים:

1.5.1. תשלום בין משרדי ממשלה – בהתאם להוראת תכ"ם, "חיובים בין-משרדיים", מס' 1.6.0.7 והוראת תכ"ם, "מסלקת החשב הכללי", מס' 1.6.0.4.
1.5.2. תשלום לגוף נתמך – בהתאם להוראת תכ"ם, "תמיכות במוסדות ציבור", מס' 6.1.0.1.

1.5.3. תשלום בהתאם לפסק דין – בהתאם להוראת תכ"ם, "תשלום עקב פסק דין שניתן כנגד המדינה", מס' 1.5.0.4.

1.5.4. תשלום בהתאם להסכם פשרה – בהתאם להוראת תכ"ם, "פשרות במחלוקות כספיות שהמדינה צד להן", מס' 4.2.0.1.
1.5.5. תשלום לקבלן לביצוע עבודה הנדסית בנאית (חוזה מדף 3210) – בהתאם להוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.11.0.5.

1.5.6. התקשרויות במקרקעין לפי חוק נכסי מדינה תשי"א - 1951.

1.5.7. תשלום לספקים מחו"ל – בהתאם להסכמים הפרטניים.

1.5.8. במקום בו התקבלה חוות דעת משפטית כתובה, שקיימת מניעה משפטית לשלם. 

1.5.9. תשלום שהוחרג במסגרת החוק והתקנות לפיו.

1.6. מטרת ההוראה
1.6.1. להנחות את משרדי הממשלה לפעול בעניין מועדי התשלום, החל משלב גיבוש מסמכי ההתקשרות ועד ליצירת הזמנת הרכש.
1.6.2. להנחות את משרדי הממשלה בנוגע לפיקוח ובקרה על עמידה במועדי התשלומים במסגרת החוק.

1.7. ראה הגדרות הוראה זו בנספח א – הגדרות.
2. הנחיות לביצוע 
2.1. מועד התשלום הממשלתי לכלל ספקי הממשלה, למעט תשלום עבור עבודות הנדסה בנאיות, יהיה לא יאוחר מ- 45 ימים מהמועד שבו הומצא החשבון למזמין.
2.2. מועד התשלום הממשלתי עבור עבודות הנדסה בנאיות יהיה לא יאוחר מ- 85 ימים מהמועד שבו הומצא החשבון למזמין.

2.3. מועד התשלום הממשלתי עבור עבודות הנדסה בנאיות לרשויות מקומיות יהיה לא יאוחר מ- 60 יום מהמועד שבו הומצא החשבון למזמין.
2.4. במקרים חריגים, חשב המשרד רשאי לאשר כי מועדי התשלום יהיו בהתאם למפורט להלן:
2.4.1. עבור כלל ספקי הממשלה, למעט עבור עבודות הנדסה בנאיות, לא יאוחר מ- 30 ימים מתום אותו החודש שבמהלכו הומצא החשבון למזמין.
2.4.2. עבור עבודות הנדסה בנאיות, לא יאוחר מ- 70 ימים מתום אותו החודש שבמהלכו הומצא החשבון למזמין.
2.5. לעניין תשלומים לרשויות מקומיות יש לפעול כמפורט בחוק הרשויות המקומיות (העברת תשלומים מהמדינה), תשנ"ה-1995 . 
2.6. פיגורים במועדי תשלום יישאו ריבית כמפורט בחוק.
2.7. חשב המשרד, בתיאום עם הסמנכ"ל למינהל, יגדיר לכל אחד מהגורמים המטפלים בחשבון מספר ימים מרבי לסיום הטיפול על מנת לעמוד בימי האשראי הנקובים בסעיפים ‎2.3-‎2.1,  זאת תוך מתן תשומת לב למורכבות תהליך בדיקת ואישור חשבון לתשלום.
2.8. חשב המשרד יהיה רשאי לאשר חריגה מההנחיות בסעיפים ‎2.1-2.3 ולהקדים מועד תשלום בהתאם להוראת תכ"ם, "תשלום מקדמות", מס' 1.4.0.6.
2.9. פיקוח ובקרה
2.9.1. עיכוב בתשלום - עד ה- 10 לכל חודש, יש לבצע בדיקה בגין מועדי ביצוע התשלום בחודש החולף ולהעביר את תוצאותיה בהתאם למדרג הבא:

2.9.1.1. עד 30 ימי עיכוב – חשב המשרד יבדוק את סיבת העיכוב אל מול מנהל מחלקת התשלומים בחשבות ואנשי הרכש במשרד, ויעביר את ממצאי הבדיקה לידי המנהל הכללי של המשרד. 

2.9.1.2. מעל 30 ימי עיכוב – חשב המשרד יעביר דיווח לסגן הבכיר לחשב הכללי הממונה על המשרד.
2.9.2. אחת לרבעון יופק על ידי חשב המשרד דוח (במבנה המפורט בנספח ב' – דיווחים תקופתיים), אשר יציג את ימי האשראי בפועל במשרד ואת העיכוב בתשלומים. הדוח יוגש לסגן הבכיר לחשב הכללי הממונה על המשרד ולחשבונאי הראשי. מידע ופירוט נוסף יועבר לסגן הבכיר הממונה על המשרד ולחשבונאי הראשי בחשב הכללי, ככל שיידרש.

2.10. חריגה ממועדי התשלום המפורטים להלן עבור התקשרות חדשה, אשר תחילתה לאחר מועד פרסום הוראה זו, תיעשה בכפוף לאישור מראש ובכתב מסגן בכיר לחשב הכללי הממונה על המשרד.
2.11. הוראות מעבר
2.11.1. בהתקשרויות, שנחתמו טרם פרסום הוראה זו, יחולו מועדי התשלום שנקבעו במועד ההתקשרות.

2.11.2. בהתקשרויות המשך, שנחתמו בהמשך להליך שפורסם טרם תחילת ההוראה, יחולו מועדי התשלום בהתאם לאמור בהוראת תכ"ם "מועדי תשלום", מס' 1.4.0.3 מהדורה 01 (המהדורה הקודמת של הוראה זו).

3. מסמכים ישימים

3.1. הוראת התכ"ם, "בדיקת חשבון", מס' 1.4.0.2.

3.2. הוראת תכ"ם, "חיובי האוצר", מס' 1.4.0.6.

3.3. הוראת תכ"ם, "תשלום עקב פסק דין שניתן כנגד המדינה", מס' 1.5.0.4.
3.4. הוראת תכ"ם, "מסלקת החשב הכללי", מס' 1.6.0.4.
3.5. הוראות תכ"ם, "תשלומי אוצר", מס' 1.6.0.7.

3.6. הוראת תכ"ם, "פשרות במחלוקות כספיות שהמדינה צד להן", מס' 4.2.0.1.

3.7. הוראת תכ"ם, "תמיכות במוסדות ציבור", מס' 6.1.0.1.

3.8. הוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.11.0.5.

4. נספחים
4.1. נספח א – הגדרות.
4.2. נספח ב – דיווחים תקופתיים.
4.3. נספח ג – טבלת שינויים שבוצעו בהוראה.
נספח א
הגדרות
דרישה לתשלום – חשבונית מס או חשבונית עסקה החתומות על ידי מוכר טובין, שירות או עבודה שנמסרה לקונה טובין, שירות או עבודה, לפי הוראות חוק מס ערך מוסף, התשל"ו-1975 ותקנות מס ערך מוסף (ניהול פנקסי חשבונות) תשל"ו-1976.
הזמנת רכש – מסמך התקשרות עם ספק לרכישת טובין/שירותים.

חשבון – דרישה לתשלום אשר הוגשה למשרד ממשלתי, ועמדה בכל דרישות הוראת התכ"ם, "בדיקת חשבון", מס' 1.4.0.2.
המצאת החשבון – ככל שעמד בכל דרישות הוראת התכ"ם, "בדיקת חשבון", מס' 1.4.0.2, יכולה להיעשות בכל אחת מדרכים אלה:
1.1. במסירה אישית למזמין על ידי הספק או מי מטעמו. 

1.2. בדואר רשום עם אישור מסירה.

1.3. במסר אלקטרוני כהגדרתו בחוק חתימה אלקטרונית, התשס"א-2001 עם אישור מסירה שניתן באמצעי אלקטרוני.

1.4. בפקסימיליה עם אישור מסירה אלקטרוני או עם תרשומת של הודעה טלפונית שניתנה למזמין בדבר שליחת החשבון.

1.5. במסר אלקטרוני באמצעות מערכת ייעודית ממוחשבת של המזמין.

1.6. בדרך סבירה אחרת שהוסכמה בין הספק למזמין.
עבודות הנדסה בנאיות – כהגדרתן בחוק רישום קבלנים לעבודות הנדסה בנאיות, התשכ"ט-1969.

נספח ב
דיווחים תקופתיים
אחת לרבעון יופק על ידי חשב המשרד דוח אשר יציג את ימי האשראי בפועל במשרד ואת העיכוב בתשלומים. הדוח יהיה במבנה האחוד, כמפורט להלן:
	סה"כ ריבית ששולמה
	סה"כ תשלומים שבוצעו בפיגור
	סה"כ תשלומים שבוצעו במועד
	סה"כ תשלומים
	

	
	
	
	
	ספקים – 

רכש רגיל

	
	
	
	
	כמות

	
	
	
	
	סכום

	
	
	
	
	

	
	
	
	
	עבודות בנאיות

	
	
	
	
	כמות

	
	
	
	
	סכום

	
	
	
	
	

	
	
	
	
	עבודות בנאיות – שלטון מקומי

	
	
	
	
	כמות

	
	
	
	
	סכום


נספח ג

טבלת שינויים שבוצעו בהוראה
	טבלת שינויים

	מהדורה
	תאריך
	סעיף/ים מושפע/ים
	תיאור השינוי / נימוקים

	02

חוזה
שנערך ונחתם ביום ____________  לחודש ______________  בשנת _____________
ב י ן :
ממשלת ישראל בשם מדינת ישראל המיוצגת ע"י החשב הכללי 
(להלן - הממשלה)

מ צ ד   א ח ד 

 ל ב י ן :
_____________________________  ח.פ. ______________
באמצעות מורשה/מורשי חתימה מטעמו/ה _____________________________________ 

(להלן - המשתמש)

מ צ ד   ש נ י

ה ו א י ל :

והממשלה פיתחה ומפעילה "פורטל ספקים ממשלתי" המהווה מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה,

ו ה ו א י ל :

והממשלה מוכנה לספק למשתמש שירותים שונים במסגרת פורטל הספקים הממשלתי כפי שיוגדרו ע"י משרד האוצר מפעם לפעם,

ו ה ו א י ל :

והמשתמש מעונין בקבלת שירותים אלה או חלקם בתנאים המפורטים להלן,

לכן הוסכם בין הצדדים כדלקמן:

1. מבוא ונספחים
המבוא לחוזה זה ונספחיו מהווים חלק בלתי נפרד ממנו.

2. פרשנות
למונחים שלהלן תהא בחוזה זה ובנספחיו המשמעות הכתובה בצידם, זולת אם משתמעת מן ההקשר משמעות אחרת.
(1) "פורטל ספקים ממשלתי" – מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה.

(2) "משתמש" – ספק (תאגיד או יחיד) שנרשם לשימוש בפורטל הספקים הממשלתי.
(3) "נציג משתמש" – כל אדם הפועל מטעם המשתמש בפורטל הספקים הממשלתי.
(4) "תשתית מרכזית" – כלל רכיבי התוכנה, החומרה והתקשורת המרכזיים המשמשים להפעלת פורטל הספקים הממשלתי בצד הממשלה, עד וכולל אתר האינטרנט של הפורטל בסביבת תהיל"ה.
(5) "תשתית מקומית" – כלל רכיבי התוכנה, החומרה והתקשורת המשמשים את המשתמש לגישה לפורטל הספקים הממשלתי והעבודה בו, עד אתר האינטרנט של פורטל הספקים הממשלתי בסביבת תהיל"ה (לא כולל). מבלי לגרוע מכלליות האמור לעיל יובהר שהתקנת תוכנת כרטיס חכם ותוכנת החתימה האלקטרונית בעמדות העבודה של נציגי המשתמש נכללים בהגדרת התשתית המקומית.
(6) "מידע מותר" - כל מידע המצוי בפורטל הספקים הממשלתי שהמשתמש מורשה לקבלו לצרכים הפנימיים שלו.
(7) "מידע אסור" - מידע, ידיעות או נתונים מכל סוג שהוא ומכל צורה שהיא, המצויים בפורטל הספקים הממשלתי, למעט מידע מותר.
"גורם מאשר" – כהגדרתו בחוק חתימה אלקטרונית, התשס"א-2001.
(8) "חתימה אלקטרונית מאושרת" - כהגדרתה בחוק חתימה אלקטרונית, התשס"א-2001.

(9) "המשרדים" – משרדי הממשלה.

(10) "חברה מנהלת" – גוף הפועל מטעמה של הממשלה האחראי לקשר עם הספקים העושים שימוש בפורטל כפי שיפורט בחוזה זה.
3. פונקציונליות פורטל הספקים
(1) באמצעות פורטל הספקים הממשלתי ניתן יהיה לבצע את הפעולות להלן:
1. לצפות בהזמנות הרכש הנשלחות ע"י משרדי הממשלה העושים שימוש בפורטל לספק ולהדפיס אותן אם המשרד צירף להזמנה את פלט ההזמנה להדפסה.
2. להגיש דיווחי ביצוע.
3. להגיש חשבוניות חתומות אלקטרונית אשר יהוו חשבונית מקור וזאת במקום הגשת חשבוניות פיסיות.
4. לצפות בסטטוס אישור המסמכים שהוגשו ותקינותם ע"י משרדי הממשלה.
4. עמידה בהנחיות רשות המיסים
(1) השימוש בפורטל הספקים הממשלתי בכלל והגשת חשבוניות חתומות אלקטרונית בפרט הינם כפופים להנחיות רשות המיסים בכלל ובפרט הוראות מס הכנסה
(ניהול פנקסי חשבונות), התשל"ג-1973. מבלי לפגוע בכלליות האמור לעיל ספק אשר יעשה שימוש בפורטל הספקים הממשלתי יידרש לעמוד גם בתנאי סעיף 18ב להוראות –
"כללים למשלוח מסמכים ממוחשבים".
(2) פורטל הספקים הממשלתי וכללי השימוש בו יתעדכנו מעת לעת בהתאם להנחיות והוראות רשות המיסים ועל המשתמש יהיה להתאים את עבודתו להנחיות והוראות כאמור.
(3) חתימת ממשלת ישראל על חוזה זה מהווה את הסכמתה לפי סעיף 18ב להוראות לניהול ספרים, לקבל מאת הספק מסמכים ממוחשבים. הסכמה זו תחול על כל משרדי הממשלה שיפעילו את פורטל הספקים הממשלתי.
נספח מספר 2

דף 3 מתוך 11
5. הגבלת אחריות
(1) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהפורטל לא יהיה זמין מעת לעת בשל תקלות או לצורך תחזוקה.
כמו כן ייתכנו תקלות שיחייבו הגשת דיווחי ביצוע ו/או חשבוניות מחדש או יפגעו בקצב העבודה. במקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה,
מאמצים סבירים למניעת הישנות התקלות והטיפול בהן.
(2) הממשלה תפעיל בפורטל הספקים הממשלתי אמצעי אבטחת מידע נאותים ואולם ייתכנו פגיעות באבטחת מידע ובמקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות הפגיעות והטיפול בהן.
(3) מבלי לגרוע מכלליות האמור לעיל הוראות סעיף זה יחולו גם במקרה של פגיעות באבטחת מידע שהביאו לחשיפת פרטי המשתמשים ו/או נציגיהם ו/או פרטי הזמנות ו/או דיווחי ביצוע ו/או חשבוניות.

(4) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים משימושו בפורטל הספקים הממשלתי ו/או מאי-נכונות המידע בפורטל הספקים הממשלתי.
(5) המשתמש וכל נציגיו פוטרים את הממשלה, המשרדים וכל מי שבא מטעמם מאחריות כלשהי לכל נזק, עקיף או ישיר,  שייגרם לו או לכל צד שלישי כאמור בסעיף (3) לעיל.

6. תשתית מקומית
(1) לצורך הפעלת פורטל הספקים הממשלתי, יקים המשתמש תשתית מקומית העומדת לפחות בדרישות המתוארות בנספח א' לחוזה זה המהווה חלק בלתי נפרד ממנו.
(2) הקמת התשתית המקומית והפעלתה יהיו באחריות בלעדית של המשתמש או מי מטעמו ועל חשבונו של המשתמש. לממשלה לא תהיה אחריות כלשהי על התשתית המקומית.
(3) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי תקינות התשתית המקומית.
(4) אם במהלך תקופת תוקפו של חוזה זה יחולו שינויים טכנולוגיים ובכלל זה שדרוג גרסאות תוכנה שיחייבו היערכות נוספת להפעלת המערכת בידי המשתמש, היערכות נוספת זו תהיה באחריות המשתמש ועל חשבונו בלבד עד כדי הצורך לשדרג או להחליף מחשב המשתמש. יובהר שהממשלה אינה מתחייבת לאפשר הפעלת המערכת במחשב המשתמש במערכות הפעלה חדשות במועד מסוים או בכלל אלא שהיא תפעל לפי מדיניותה הטכנולוגית שתיקבע מדי פעם על ידי הגורמים המוסמכים לכך בממשלה.

7. שימוש בכרטיס חכם
(1) הגישה לפורטל הספקים הממשלתי וחתימה אלקטרונית על חשבוניות יתאפשרו באמצעות תעודות אלקטרוניות מאושרות המונפקות על-ידי גורם מאשר בהתאם לחוק חתימה אלקטרונית, התשס"א – 2001, התעודות מאוחסנות על גבי "כרטיס חכם" או " TOKEN".
(2) עלות הנפקת התעודה האלקטרונית, עלות חידושה התקופתי וכל העלויות הנלוות,
כגון קורא כרטיסים, יחולו על המשתמש.
(3) הכרטיס החכם (להלן הכרטיס) הינו אישי לנציג משתמש מסוים ואינו ניתן להעברה. 
(4) התוקף של כרטיס החכם הינו לתקופה מוגבלת, ולכן משתמשים יהיו חייבים לחדש את הכרטיס (בתשלום) אחת לתקופה (כיום, אחת לשנתיים או אחת לארבע שנים).
(5) הפעלת הכרטיס במחשב המשתמש מחייבת הכנת תשתית מקומית כמפורט בנספח א' לחוזה זה.
(6) הנפקת הכרטיס מחייבת הגעה פיסית למשרדי הגורם המאשר של האדם, שבעבורו יונפק הכרטיס. לחילופין ניתן להזמין את הגורם המאשר למשרדי המשתמש בתשלום נוסף שיחול על המשתמש.
(7) איבוד הכרטיס החכם, תקלה בכרטיס החכם או השחתתו ו/או שכיחת הסיסמה דורשים הנפקת כרטיס חכם חדש הכרוכה בתשלום נוסף לגורם המאשר. תשלום זה יחול על המשתמש.
(8) כל פעולה הנעשית באמצעות הכרטיס החכם תהיה באחריותו הבלעדית של המשתמש ותחייב אותו. 
(9) אם סיסמת הכרטיס התגלתה לאחר, על המשתמש לדאוג לשנות את הסיסמה לאלתר.
8. תנאים נוספים להנפקת כרטיס חכם
(1) כתנאי מוקדם לקבלת כרטיסים חכמים לצורך עבודה בפורטל הספקים הממשלתי, כל משתמש יחתים כל נציג מטעמו על הצהרה בנוסח המופיע בנספח ב' לחוזה זה ומהווה חלק בלתי נפרד ממנו, ועו"ד או רו"ח של המשתמש יבדוק את נכונות ההצהרה, יחתום עליה ויאשר כי המשתמש אישר כדין הנפקת כרטיס חכם לכל נציג מטעמו וכי פעולות נציגי המשתמש בפורטל הספקים הממשלתי יחייבו את המשתמש.

(2) כל משתמש יגיש את ההצהרות החתומות והמאושרות הללו לחברת הניהול כתנאי להגדרתו בפורטל הספקים הממשלתי. 

(3) הממשלה תהיה רשאית להגביל את מספר הנציגים הפעילים מטעמו של כל משתמש. הממשלה מתחייבת שלכל מציע יתאפשר להגדיר לפחות שני נציגים פעילים מטעמו.

(4) החלפת נציג משתמש תיעשה באמצעות חברת הניהול ובהתאם לתנאי חוזה זה.

מודגש כי ההסדרים לגבי הנפקת כרטיס חכם המפורטים בחוזה זה הינם נכונים בעת פניית הממשלה לספקים בהצעה לעשות שימוש בפורטל הספקים הממשלתי, אולם הסדרים אלה יכולים להשתנות לפי דרישות הגורם המאשר ו/או אם יוחלף הגורם המאשר ע"י גורם מאשר אחר או נוסף ו/או בעקבות שינוי הוראות חוק ו/או תקנות רלבנטיים.

9. זכויות יוצרים
קיימות זכויות יוצרים בנתוני פורטל הספקים הממשלתי וכתנאי לקבלת גישה לפורטל הספקים הממשלתי, המשתמש מצהיר בזה שהוא לא ישתמש בפורטל הספקים הממשלתי והנתונים שבו אלא למטרת מתן קבלת הזמנות רכש, הגשת דיווחי ביצוע וחשבוניות.

10. ניהול משתמשים, תמיכה, הדרכה והטמעה
(1) הממשלה תמנה גורם מרכזי אשר ישמש כתובת של המשתמשים ונציגיהם מול הממשלה, לענייני הרשאות בפורטל הספקים הממשלתי, כרטיסים חכמים ותיאום הדרכה.
גורם זה לא יהיה מוסמך לתת תמיכה מקצועית/הדרכה וכן לא יהיה מוסמך לתת מענה לכל נושא אחר, כגון לגבי הזמנות רכש, דיווחי ביצוע וחשבוניות מסוימים ותשובותיה,
היה וניתנו או הובנו בכל נושא אחר לא יחייבו את הממשלה ו/או את המשרדים.
(2) הממשלה תפעיל מרכז תמיכה טלפוני ללא תשלום לשימוש המשתמשים ונציגיהם,
אשר יפעל בימים א' עד ה' בין השעות 08:00 - 16:00. הממשלה תהיה רשאית לשנות מועדי פעילויות מרכז התמיכה על ידי הודעה מראש בפורטל הספקים הממשלתי. הממשלה תעשה מאמץ סביר לתת מענה מהיר לכל הפונים למרכז התמיכה, אולם מובהר, כי מרכז התמיכה משמש משתמשים רבים מתחומים מגוונים וייתכנו בו עומסים אשר יאריכו את זמני המענה. למשתמש או מי מטעמו לא תהיה כל תביעה או טענה בגין זמני התגובה במרכז התמיכה. המשתמש ונציגיו מוותרים בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי זמינות מרכז התמיכה ו/או מזמני התגובה בו.
(3) הממשלה תעניק לנציגי המשתמשים חוברת הדרכה למשתמש בקובץ דיגיטלי,
אותו יוכלו להוריד מפורטל הספקים או לקבלו מהגורם שהוגדר ככתובת מרכזית לניהול רישום המשתמשים.
11. שימוש בהליכים חלופיים:
(1) הטמעת פורטל הספקים הממשלתי במשרדי הממשלה השונים תתבצע בהדרגה. הממשלה תודיע לכל המשתמשים על הצטרפות כל משרד חדש ע"י פרסום הודעה מתאימה בפורטל הספקים הממשלתי ו/או בדרך אחרת.
(2) בפורטל יכללו הזמנות רכש מסוגים מסוימים, כפי שייקבע מעת לעת ע"י הממשלה.
(3) ככלל מרגע הפעלת פורטל הספקים הממשלתי במשרד ממשלתי מסוים, המשרד יפעיל באמצעות הפורטל את כל הזמנות הרכש מהסוגים הנכללים בפורטל. אולם המשרד יהיה רשאי להחריג הזמנות מסוימות מלהיכלל בפורטל הספקים הממשלתי וזאת לפי שיקול דעתו הבלעדי בכפוף להנחיות החשב הכללי. במקרים אלה לא תהיה למשתמשים כל תביעה או טענה כלפי הממשלה או מי מטעמה ו/או כלפי המשרדים או מי מטעמם.
(4) ככלל ספק המצטרף לפורטל הספקים הממשלתי, יגיש את כל דיווחי הביצוע ואת כל החשבוניות בגין ההזמנות שהופנו אליו באמצעות פורטל הספקים הממשלתי, בפורטל בלבד. אולם, הספק יהיה רשאי להגיש דיווחי ביצוע או חשבוניות מסוימים שלא באמצעות הפורטל בכפוף לתנאי ההסכם בינו לבין המשרד ובכפוף לכל דין.

12. בעיות ביצועים, פונקציונליות חסרה או חלקית:
(1) ייתכן שחלק מהפונקציונליות של פורטל הספקים הממשלתי לא תהיה זמינה במועד ההפעלה הראשונה המתוכננת של הפורטל. במקרה זה, תוספות פונקציונליות יוטמעו בשלבים לאחר כניסת המערכת לעבודה בפועל. לא תהיה למשתמשים כל תביעה או טענה כלפי הממשלה ו/או מי מטעמה או כלפי משרדים ו/או מי טעמם בגין חוסרי פונקציונליות כאמור.
(2) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהמערכת לא תהיה זמינה מעת לעת בשל תקלות או לצורך תחזוקה. כמו כן, ייתכנו תקלות שיחייבו הגשה חוזרת של דיווחי ביצוע ו/או חשבוניות או יפגעו בקצב העבודה. במקרים אלה לא תהיה לספקים כל תביעה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות התקלות והטיפול בהן.
(3) במקרים בהם תקלה מתמשכת בפורטל הספקים הממשלתי מונעת באופן זמני הגשת דיווחי ביצוע ו/או חשבוניות באמצעות הפורטל המשרדים והמשתמשים יונחו לפעול מחוץ לפורטל הספקים הממשלתי בהתאם להנחיות כפי שיפורסמו ע"י החשב הכללי מעת לעת.
13. שינויים חקיקתיים
(1) ייתכן שבמהלך הפעלת פורטל הספקים הממשלתי ישתנו חוקים ותקנות או יפורסמו החלטות בתי המשפט או פסקי דין או הנחיות רשות המיסים המשפיעים על תהליכי הרכש הממשלתי ובמקרים אלה תהיה הממשלה רשאית להתאים את תהליכי העבודה בפורטל הספקים הממשלתי בהתאמה לשינויים אלה. המשתמשים יהיו מחויבים לעבוד לפי הכללים החדשים שיוגדרו. 
(2) הממשלה שומרת לעצמה את הזכות לשנות הסדרים ותהליכים בניהול פורטל הספקים הממשלתי ע"י הודעה מראש למשתמשים ו/או נציגיהם דרך פורטל הספקים הממשלתי ו/או בדרכים אחרות ו/או ע"י שינוי תנאי חוזה זה. במקרה של שינוי חוזה המשתמש יידרש לחתום על חוזה תחליפי ו/או על נספח לחוזה זה. משתמש הרואה את עצמו נפגע ע"י שינויים אלה יהיה רשאי להפסיק את השימוש בפורטל הספקים הממשלתי ע"י הודעה בכתב לחברת ניהול תוך 30 יום מיום משלוח ההודעה על השינויים כאמור.
14. חבלה ומידע אסור
(1) המשתמש וכל נציגיו מתחייבים לא לגרום, לא לנסות לגרום ולא להניח לאחר לגרום לשינוי כלשהו במידע, ידיעה או נתון מכל סוג שהוא המצויים בפורטל הספקים הממשלתי פרט לאישור קבלת הזמנות רכש, הגשת דיווחי ביצוע וחשבוניות ופעולות אחרות שהממשלה תאפשר לבצע באמצעות הפורטל אם תאפשר.
(2) המשתמש מתחייב להשתמש במידע מותר אך ורק למטרת אישור הזמנות רכש, הגשת דיווחי ביצוע וחשבוניות למשרדי הממשלה והמשתמש מתחייב לא להפיץ את המידע לגורם כלשהו שלא לצורך המטרות המפורטות לעיל.

(3) המשתמש וכל נציגיו מתחייבים לא לנסות לקבל מידע אסור מהמערכת, ואם במקרה יגיע אליהם מידע אסור בדרך כלשהי, מתחייבים המשתמש וכל נציגיו, ביחד ולחוד:

1. למחוק מיד את המידע האסור במחשב המשתמש או בכל מחשב או ציוד אחר שבשליטתו ושבו נמצא מידע אסור. אם לידיעת המשתמש הוקלט מידע אסור במחשב או ציוד אחר שאינו בשליטתו, יודיע על כך למרכז התמיכה של טלפונית וגם בכתב, מיד כשיוודע לו. אם הודפס המידע האסור, ישלח מיד המשתמש את הדף המודפס אל מרכז התמיכה של מרכבה, בלי להשאיר ברשותו העתק של הדף או העתק אחר של המידע האסור.

2. להודיע מיד טלפונית וגם בכתב על האירוע לחברת הניהול.

3. לא לעשות כל שימוש במידע אסור ולא לגלותו לאיש, למעט גילוי הדרוש לצורך פסקאות א. ו-ב. לעיל.
(4) המשתמש מתחייב לא להשתמש במידע בניגוד לדין.

(5) המשתמש מתחייב לא לאפשר למי שאינו הנציג המורשה שלו (לו הונפק כרטיס חכם) להתקשר למערכת באמצעות כרטיס החכם, בין במישרין ובין בעקיפין, והוא מתחייב לקיים הסדרים מתאימים שימנעו התקשרות כאמור. כמו כן, מתחייב המשתמש שלא למסור לאדם שאינו זכאי לקבלו לפי חוזה זה, מידע שיאפשר לו להתקשר למערכת.
(6) המשתמש אחראי לכך שכל נציג מורשה שלו ימלא את חובותיו לפי כתב ההתחייבות ולפי חוזה זה וכן שהוא ימלא את כל הדרישות המוטלות על המשתמש בסעיף זה.

(7) הפרה של אחת או יותר מהתחייבויות המשתמש על פי חוזה זה על ידי המשתמש או נציג מורשה שלו תחשב להפרת חוזה על ידי המשתמש, וזאת מבלי לפגוע בזכויות הממשלה לפיצוי, שיפוי או כל סעד אחר שיגיע לה מאת הנציג המורשה.
(8) המשתמש מתחייב לבטל את הרשאתו של כל נציג מורשה שלו שהפסיק להיות שותף או הפסיק את עבודתו אצל המשתמש, לפי הענין, ולהודיע על כך לחברת ניהול טלפונית וגם בכתב תוך 48 שעות מיום סיום עבודתו של הנציג.

(9) הודיע המשתמש לחברת ניהול כאמור בפסקה (8) לעיל תבטל הממשלה את זכאותו של הנציג של המשתמש (שהפסיק להיות מורשה לשימוש במערכת) להשתמש במערכת תוך 48 שעות מיום קבלת ההודעה בכתב אולם תהיה הממשלה רשאית (ולא חייבת) לבטל את ההרשאה גם על סמך הודעה טלפונית בלבד.

(10) הממשלה תהיה רשאית לבטל את ההרשאה לנציג מורשה של המשתמש מכל סיבה שהיא בתנאי שהממשלה תנמק את סיבת הביטול.
15. ניתוק המשתמש מפורטל הספקים הממשלתי
(1) באם ייווצרו תנאים הכרחיים המחייבים את הממשלה להפסיק השימוש בפורטל הספקים הממשלתי או חלקו, תהא הממשלה רשאית להפסיק את פעילות פורטל הספקים הממשלתי, לתקופה מוגבלת או בלתי מוגבלת.

(2) אם יתברר כי קיים חשש לגבי נכונות ההצהרות של המשתמש או נציגיו שניתנו לממשלה או אם המשתמש או נציגיו קיבלו מידע אסור והשתמש בו בניגוד להוראות סעיף שגיאה! מקור ההפניה לא נמצא. לעיל או ניסה לחבל בפורטל הספקים הממשלתי או הניח לאחר לחבל במערכת, אזי תהא רשאית הממשלה לנתק את המשתמש מהמערכת עד לבירור העניין ובמקרה זה לא תהיה למשתמש כל תביעה או טענה כלפי הממשלה או מי מטעמה ו/או המשרדים או מי מטעמם בגין אי קבלת שירותי פורטל הספקים הממשלתי.
16. ביטול החוזה
(1) כל אחד מהצדדים יהא רשאי לבטל חוזה זה מכל סיבה שהיא בהודעה בכתב, והביטול יכנס לתוקפו בחלוף 21 ימים לאחר שהגיעה הודעת הביטול אל הצד השני.

(2) הפר המשתמש אחת או יותר מהתחייבויותיו לפי חוזה זה, תהא הממשלה רשאית לבטל את החוזה ללא הודעה מראש, מיד כשההפרה הגיעה לידיעתה ואולם תשקול הממשלה הענקת פסק זמן סביר לשם תיקון העילה לביטול החוזה בהתחשב באופי ההפרה שהניעה את הממשלה לביטול חוזה זה. אין באמור בסעיף קטן זה כדי לפגוע בזכויות הממשלה לכל סעד אחר המגיע לה מאת המשתמש או נציגו, לפי חוזה זה או על פי דין.

17. הסבה

זכויות המשתמש לפי חוזה זה אינן ניתנות להסבה בדרך מיזוג תאגידים או בכל דרך אחרת ללא הסכמה בכתב ומראש של הממשלה.
18. סמכות שיפוט
כל סכסוך משפטי ו/או תביעה לפי הסכם זה תוגש לבתי המשפט המוסמכים בירושלים. 
19. הודעות

כל הודעה, דרישה, בקשה או מסמך שיש להודיע, למסור או לשלוח לפי חוזה זה, יהיו בכתב ויישלחו בדואר, ויראו אותם כאילו נמסרו 72 שעות לאחר המועד שבו נשלחו. במקביל על הצדדים להודיע את ההודעה האמורה גם במייל לצד השני. 
20. כתובות הצדדים

הממשלה – משרד האוצר, חטיבת נכסים, רכש ולוגיסטיקה, רח' קפלן 1, ירושלים.  
המשתמש  - _________________________________________________


ולראיה באו הצדדים על החתום בתאריך הנקוב בראש חוזה זה.

חתימות הממשלה

שם _______________________ חתימה _______________________
שם  _______________________חתימה_______________________

חתימות המשתמש

שם _______________________ חתימה _______________________
שם  _______________________חתימה_______________________

נספח א' – דרישות לתשתית המקומית
1. אמצעים הניתנים מהגורם המנפק 
1.1. קורא כרטיסים.
1.2. כרטיס חכם.
1.3. סיסמא (Pin Number).

2. דרישות מערכת 
עבודה במערכת תתאפשר רק עם קיום דרישות החומרה והתוכנה הבאות:
2.1. יציאת USB פנויה (עבור קורא הכרטיסים)
2.2. דפדפן אינטרנט אקספלורר 7.0 ומעלה
2.3. מערכת הפעלה WINDOWS7 או WINDOWS8/8.1  או VISTA
2.4. Windows XP - עם 3 Service Pack ומעלה.
2.5. קורא כרטיסים מותקן *
2.6. תוכנת גישה לכרטיס חכם מותקנת*
2.7. תכנת חתימה דיגיטלית (Sign&Verify) מותקנת* 
2.8. לצורך השתלטות על תחנות העבודה של המשתמש יש להפעיל תוכנה בשם ,NETVIEWER  הפעלת התוכנה וההשתלטות תעשה בליווי התומך של מרכב"ה מאתר GOV.IL
*הנחיות להתקנת כרטיס חכם ותוכנת Sign&Verify ניתן למצוא בפורטל השירותים והמידע הממשלתי בכתובת קישור לפורטל השירותים והמידע הממשלתי).

נספח ב' – הצהרת נציג המשתמש ואישור על סמכויות נציג המשתמש בפורטל הספקים הממשלתי

אל ממשלת ישראל באמצעות החשב הכללי, משרד האוצר

(מחק את המיותר)
אני/אנו הח"מ מודיע/ים בכך כי:
1.  כי  איש הקשר מטעמי/מטעם השותפות הרשומה בשם:................................../מטעם החברה בשם ....................... בע"מ/ (להלן – המשתמש) הינו מר/גב ............................ (להלן – נציג המשתמש) עבורו בכוונתנו להנפיק כרטיס חכם לצורך שימוש בפורטל הספקים הממשלתי לרבות לצורך הגשת דיווחי ביצוע וחשבוניות למשרדי ממשלה.
2. אני/אנו מאשר/ים בזאת כי כל שימוש בפורטל הספקים הממשלתי ע"י נציג המשתמש באמצעות כרטיס החכם יחייב  את המשתמש לכל דבר וענין לרבות הגשת דיווחי ביצוע וחשבוניות כאמור וקבלת הודעות ממשרדי הממשלה, אלא אם כן הודיע המשתמש לחברת הניהול מטעם הממשלה בכתב וגם טלפונית על ביטול ההרשאה לנציג המשתמש לפחות 48 שעות בימי עבודה במשרדי הממשלה, לפני ביצוע הפעולה והמשתמש קיבל מחברת הניהול אישור בכתב על כך שבקשת המשתמש התקבלה. לא התקבל האישור תוך 24 שעות ממועד ההודעה בכתב, על המשתמש יהיה להתקשר לחברת הניהול כדי לברר שביטול ההרשאה בוצע בפועל.
יובהר, כי על המשתמש חלה האחריות לוודא את קבלת הודעתו כאמור לעיל וכי רק לאחר קבלת האישור מטעם החברה המנהלת, האמור יחזה להיות כנתקבל.
3. ידוע למשתמש, כי הכרטיס החכם יכלול תעודה אלקטרונית מאושרת בהתאם לחוק חתימה אלקטרונית, התשס"א-2001 הכוללת את הפרטים של המשתמש ואת פרטי נציג המשתמש. ידוע למשתמש כי על המשתמש להבטיח אישית כי לא ייעשה שימוש שאינו מורשה על ידי המשתמש בכרטיס והמשתמש פוטר בזה את הממשלה ומי מטעמה מכל אחריות הנובעת משימוש בלתי מורשה, כאמור.
4. הצהרה זאת באה בנוסף על ההתקשרות מול הגורם המאשר לצורך הנפקת תעודת חתימה אלקטרונית מאושרת.
5. פרטי נציג המשתמש הינם כלהלן:
1. שם מלא ...............................
2. כתובת מלאה .....................................................
3. ת.ז. ................................
4. תפקיד אצל המשתמש .................................
5. מספר טלפון בעבודה ..........................
6. מספר טלפון בבית ..............................
7. מספר טלפון נייד ................................
8. כתובת דואר אלקטרוני ........................
חתימה/ות של מורשה/מורשי חתימה מטעם הקבלן וחותמת של המשתמש:

................................................

.............................................................

שם מלא:  ..............................


שם מלא: ..............................

ת.ז./ח.פ.:  ...........................


ת.ז./ח.פ.: ...........................

כתובת:  ..............................


כתובת:  ..............................

______________________________________________________________

למילוי ע"י עו"ד או רו"ח (מחק את המיותר)

אני הח"מ, יועצו המשפטי/רו"ח של התאגיד, מאשר בזאת כי:

1. כל הפרטים המפורטים לעיל נכונים וכן שהמשתמש/ מורשה חתימה מטעם המשתמש /מורשי החתימה מטעם המשתמש (להלן – החותם או החותמים, בהתאמה)  .............................................   ת.ז. ................... ............................  ת.ז ..................... חתם/חתמו על ההצהרה הנ"ל בפני ביום ................................ וכמו כן שהוא מורשה ומוסמך לחתום הל ההצהרה/ הם מורשים ומוסמכים לחתום על ההצהרה לפי החלטות המשתמש ומסמכי היסוד שלו.
2.  נציג המשתמש מוסמך ומורשה לפי החלטות המשתמש /ומסמכי היסוד שלו וההצהרה הנ"ל:
2.1. להגיש גורם המאשר בשם המשתמש בקשה להנפקת תעודה אלקטרונית, כמשמעה בחוק חתימה אלקטרונית, התשס"א – 2001 (להלן: "התעודה האלקטרונית").
2.2. כי התעודה האלקטרונית של המשתמש תונפק על שמו של נציג המשתמש ועבורו.
2.3. לחתום באמצעות התעודה האלקטרונית, בשם המשתמש ומטעמו, על דיווחי ביצוע חשבוניות כמסר אלקטרוני, כמשמעות מונח זה בחוק הנ"ל ולחייב את המשתמש לכל דבר וענין באמצעות התעודה האלקטרונית.
חתימה ..............................

חותמת .............................

מספר רשיון ......................

שם המשרד ..........................................

כתובת .................................................

מספר טלפון .........................................

ח ו ז ה (בעקבות מכרז)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין
___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני
הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז מס' 7/2.2019 מיום 14.2.2019 שענינו אספקת שירותי מסעדה ושירותי מזנון לעובדי משרד החינוך בתל אביב
1.2 "היחידה" - אגף א' נכסים ולוגיסטיקה 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

2.2.1 נספח א' - מכרז מס' 7/2.2019 מיום 14.2.2019 כולל מסמכי הבהרות ככל שיהיו.
2.2.2 נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.

2.2.3 נספח ג' - מסגרת העבודה.
2.2.4 נספח ד' - ערבות בנקאית.

2.2.5 נספח ה' - התחייבות לשמירת סודיות.

2.3 סתירה בין מסמכים
2.3.1 הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

2.3.2 בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.
3. תקופת ההתקשרות

3.1 תקופת ההתקשרות על פי חוזה זה תחל ביום ________ ותסתיים לא יאוחר מיום_________.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ______ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום
4.4.1 צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
4.4.2 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.0.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.3 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.4 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

4.6 מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.7 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.8 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.9 חוק התקציב
חוזה זה יהיה כפוף לחוק התקציב.
4.10 כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.

5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.

ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד - 1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעילאת תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעילבגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח

צד ב' מתחייב לבצע ולקיים את הביטוחים המפורטים בזה לטובתו ולטובת מדינת ישראל - משרד  החינוך ולהציג למשרד את הביטוחים הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין להלן:
13.1 ביטוח חבות מעבידים
13.1.1 צד ב' יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים; 
13.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
13.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;
13.1.4 הביטוח יורחב לשפות את מדינת ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו.         

13.2 ביטוח אחריות כלפי צד שלישי
13.2.1 צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש, בכל תחומי מדינת ישראל והשטחים המוחזקים; 
13.2.2 גבול האחריות לא יפחת מסך 1,500,000 דולר ארה"ב למקרה ולתקופת הביטוח (שנה); 
13.2.3 בפוליסה ייכלל סעיף אחריות צולבת - Cross Liability;
13.2.4 כל סייג/חריג לגבי רכוש והמתייחס לרכוש מדינת ישראל שצד ב' או כל איש שבשירותו פועלים או פעלו בו- יבוטל;
13.2.5 רכוש מדינת ישראל ייחשב רכוש צד שלישי;
13.2.6 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;   
13.2.7 כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה יבוטל;                

13.2.8 החריג/הסייג המתייחס לחבות כלשהי שעשויה לחול על המבוטח והנובעת מ: מוצרים שיוצרו,   נמכרו, סופקו, טופלו, הורכבו, שווקו ע"י המבוטח או בקשר עמו או כל איש שבשירותו – יבוטל ככל שהחריג מתייחס לאספקת שירותי מסעדה ומזנון לעובדי ולאורחי משרד החינוך בתל-אביב.
לחילופין:-
יציג צד ב' לעניין סעיף זה, ביטוח חבות המוצר -PRODUCTS LIABILITY  בגבול אחריות שלא יפחת מסך 1,500,000 דולר ארה"ב למקרה ולתקופת ביטוח (שנה); כאשר הביטוח יורחב לשפות את ישראל – משרד החינוך,  לגבי אחריותם בגין נזק עקב פגם במוצרים אשר יוצרו, נמכרו, סופקו, טופלו, הורכבו, על ידי צד ב' וכל הפועלים מטעמו.
13.2.9 הביטוח יורחב לשפות את מדינת ישראל – משרד החינוך, ככל שייחשבו אחראים למעשי ו/או מחדלי צד ב' והפועלים מטעמו.

13.3 ביטוחי רכוש
צד ב' יבטח בערך כינון את הרכוש והציוד המובאים על ידי צד ב' ומטעמו למבנים בהם יינתנו השירותים נשוא המכרז וההסכם לרבות המלאי וכן את הרכוש ואת הציוד והמכשור שהועמדו לרשותו על ידי מדינת ישראל - משרד החינוך במטבחים ובחדרי האוכל הנמצאים בבנייני משרד החינוך בתל-אביב, בביטוח מסוג אש מורחב או מסוג כל הסיכונים בהתאם לאופי הרכוש לרבות בגין סיכוני גניבה, פריצה ושוד.    
בפוליסה ייכלל סעיף שיעבוד לטובת משרד החינוך לגבי רכוש מדינת ישראל המבוטח, ותגמולי ביטוח בגין נזקים לרכוש מדינת ישראל, ישולמו למשרד החינוך בלבד, אלא אם חשב משרד החינוך יורה למבטח בכתב אחרת.
כחלופה לעריכת ביטוח לרכוש, ציוד, מלאי בבעלות צד ב' ניתן לקבל מכתב פטור מאחריות מטעם צד ב' לפיו הוא פוטר את מדינת ישראל - משרד החינוך ועובדיהם מנזקים ו/או אבדן אשר ייגרמו לרכוש, ציוד ולמלאי שלו כאמור ומתחייב שלא לתבוע בגין נזקים אילו את מדינת ישראל – משרד החינוך ועובדיהם. הפטור כאמור לא יחול לטובת אדם שגרם לנזק מתוך כוונת זדון;             
13.4 ביטוחים נוספים
צד ב' יוודא וידאג כי לגבי:
שירותי הדברה - יוצגו ביטוחים מתאימים לתחום הפעילות. הביטוחים יכללו כיסוי לפעילויות, לצורך קיום השירותים, לאחריות כלפי עובדיהם וכלפי צדדים שלישיים, גוף ורכוש, וביטוח אחריות מקצועית, כאשר הביטוחים כוללים הרחבי שיפוי לטובת מדינת ישראל – משרד החינוך ובהם הנ"ל נכללים כמבוטחים נוספים, וכוללים  סעיף ויתור על זכות התחלוף כלפי מדינת ישראל – משרד החינוך ועובדיהם.

13.5 כללי
בפוליסות הביטוח הנדרשות מצד ב' יכללו התנאים הבאים:-
13.5.1 לשם המבוטח יתווספו כמבוטחים נוספים: מדינת ישראל - משרד החינוך, בכפוף להרחבי השיפוי לעיל;     
13.5.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב משרד החינוך.;
13.5.3 המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל - משרד החינוך ועובדיהם ובלבד שהויתור לא יחול לטובת אדם שגרם לנזק מתוך כוונת זדון;  
13.5.4 צד ב' אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
13.5.5 ההשתתפויות העצמיות הנקובות בכל פוליסה ופוליסה תחולנה בלעדית על צד ב';                                   
13.5.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח;
13.5.7 תנאי הכיסוי של הפוליסות הנ"ל לא יפחתו מהמקובל על פי תנאי "פוליסות נוסח ביט", בכפוף   להרחבת הכיסויים כמפורט לעיל.            
13.5.8 חריג כוונה ו/או רשלנות רבתי יבוטל ככל שקיים.

העתקי פוליסות הביטוח, מאושרת ע"י המבטח או אישור בחתימתו על קיום הביטוחים כאמור יומצאו על ידי צד ב' למשרד החינוך עד למועד חתימת החוזה.
צד ב' מתחייב בכל תקופת ההתקשרות החוזית עם מדינת ישראל - משרד החינוך להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי שנה בשנה, כל עוד ההסכם עם מדינת ישראל - משרד החינוך בתוקף.  
צד ב' מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.       
אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי ההסכם ואין לפרש את האמור כוויתור של מדינת ישראל - משרד החינוך על כל זכות או סעד המוקנים להם על פי דין ועל פי הסכם זה.  

14. זכויות יוצרים

14.1 כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

14.2 צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

14.3 צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

14.4 צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

14.5 צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

(1) אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
(2) אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
(3) אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
(4) אם צד ב' הפר את חובתו והתחייבותו לשמירת סודיות.
(5) אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
(6) אם צד ב' הפר זכויות יוצרים.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 

הערבות תהיה בתוקף למשך תקופת ההתקשרות בתוספת 60 יום.

17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, ערבות בנקאית כמפורט במכרז וכאמור לעילשתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
18.3 על בירורים לפי סעיף זה לא יחולו הוראות חוק הבוררות תשכ"ח - 1968.
19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________
נספח מספר 3
דף 13 מתוך 14
נספח ביטוח - אישור קיום ביטוחים

לכבוד

מדינת ישראל – משרד החינוך 
רח' שבטי ישראל 34

ירושלים
סימוכין:3358 
א.ג.נ.,

הנדון: אישור קיום ביטוח

הננו מאשרים בזה כי ערכנו למבוטחנו ____________________________________(להלן "צד ב'") 

לתקופת הביטוח מיום _______________ עד יום ________________ בקשר לאספקת שירותי מסעדה ושירותי מזנון לעובדי ולאורחי משרד החינוך בתל-אביב, לרבות, הפעלת מטבח מבשל, בהתאם למכרז והסכם עם מדינת ישראל – משרד החינוך, את הביטוחים המפורטים להלן:

ביטוח חבות מעבידים– פוליסה מס'____________________
1. אחריותו החוקית כלפי עובדיו בכל תחומי מדינת ישראל והשטחים המוחזקים.     

2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;
4. הביטוח מורחב לשפות את ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו .         
ביטוח אחריות כלפי צד שלישי– פוליסה מס'____________________
1. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף ורכוש בכל תחומי מדינת ישראל והשטחים המוחזקים.
2. גבול האחריות לא יפחת מסך 1,500,000 דולר ארה"ב למקרה ולתקופת הביטוח (שנה); 

3. בפוליסה נכלל סעיף אחריות צולבת - Cross Liability.
4. כל סייג/חריג לגבי רכוש והמתייחס לרכוש מדינת ישראל שצד ב' או כל איש שבשירותו פועלים או פעלו בו- מבוטל.  
5. רכוש מדינת ישראל נחשב רכוש צד שלישי.   

6. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;   
7. כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה מבוטל. 

8. החריג/הסייג המתייחס לחבות כלשהי שעשויה לחול על המבוטח והנובעת מ: מוצרים שיוצרו, נמכרו, סופקו, טופלו, הורכבו, שווקו ע"י המבוטח או בקשר עמו או כל איש שבשירותו – יבוטל ככל שהחריג מתייחס לאספקת שירותי מסעדה ומזנון לעובדי ולאורחי משרד החינוך בתל-אביב.

לחילופין:-
קיים ביטוח חבות המוצר -PRODUCTS LIABILITY  בגבול אחריות שלא יפחת מסך 1,500,000 דולר ארה"ב למקרה ולתקופת ביטוח (שנה); כאשר הביטוח מורחב לשפות את מדינת ישראל - משרד החינוך לגבי אחריותם בגין נזק עקב פגם במוצרים אשר יוצרו, נמכרו, סופקו, טופלו, הורכבו, שווקו, על ידי צד ב' וכל הפועלים מטעמו. 
תקופת הביטוח__________________, מס' פוליסה:______________________.
9. הביטוח מורחב לשפות את מדינת ישראל – משרד החינוך, ככל שייחשבו אחראים למעשי ו/או מחדלי צד ב' והפועלים מטעמו. 
ביטוח רכוש – פוליסה מס'____________________
ביטוח הרכוש והציוד המובאים על ידי צד ב' ומטעמו למבנים בהם יינתנו השירותים נשוא המכרז וההסכם לרבות המלאי וכן את הרכוש ואת הציוד והמכשור שהועמדו לרשותו על ידי מדינת ישראל - משרד החינוך במטבחים ובחדרי האוכל הנמצאים בבנייני משרד החינוך בתל-אביב, בביטוח מסוג אש מורחב או מסוג כל הסיכונים בהתאם לאופי הרכוש לרבות בגין סיכוני גניבה, פריצה ושוד.    
בפוליסה נכלל סעיף שיעבוד לטובת משרד החינוך לגבי רכוש מדינת ישראל המבוטח, ותגמולי ביטוח בגין נזקים לרכוש מדינת ישראל ישולמו למשרד החינוך בלבד, אלא אם חשב משרד החינוך יורה למבטח בכתב אחרת.
כללי
בפוליסות הביטוח הנ"ל נכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי לעיל.     
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף, אלא אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך.
3. אנו מוותרים על כל זכות תחלוף/שיבוב, תביעה, השתתפות או חזרה כלפי מדינת ישראל– משרד החינוך ועובדיהם, ובלבד שהויתור לא יחול לטובת אדם שגרם לנזק מתוך כוונת זדון.     
4. צד ב' אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'.
6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח;
7. תנאי הכיסוי של הפוליסה לא יפחתו מהמקובל על פי תנאי "פוליסות נוסח ביט ___________ (יש לציין את השנה)", בכפוף להרחבת הכיסויים כמפורט לעיל.
8. חריג כוונה ו/או רשלנות רבתי מבוטל ככל שקיים.

בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

                                                                                       בכבוד רב,

                                                                    ___________________________

תאריך______________                        חתימת מורשה המבטח וחותמת המבטח 

רשימת הציוד שיסופק ע"י המשרד
	סוג הציוד
	כמות

	מקרר ארון 2 דלתות 
	2

	מקפיא ארון 2 דלתות 
	1

	קומביסטימר 10 גסטרונום  + מתקן מרכך מים
	1

	צ'יפסר
	1

	גרידל
	1

	כיריים חשמליים 6 ראשים 
	1

	כיריים אינוקציה
	2

	בינמרי חם 6 גסטרונום
	1

	בימנרי חם 4 גסטרונום
	1

	בינמרי קר 4 גסטרונום
	1

	מדיח כלים
	1

	מעבד מזון
	1

	מרקייה
	1

	טוסטר תעשייתי שני משטחים נפרדים 
	1

	מיקרוגל
	1

	מתקן לצלחות
	1

	מתקן לסכום
	1

	מתקן למרקיות
	1

	משטח עבודה נייד לאינדוקציה
	1

	ארון התפחה
	1

	משטח עבודה + כיור
	2

	משטח כלים + כיור
	2

	משטח עבודה נייד 
	3

	מדפי אחסון לסירים
	1

	משטח עבודה לפס חם
	1

	שולחן נירוסטה לקופה
	1

	מינסף נירוסטה + מפוח + תעלות מפח                          
	1

	עגלה לתבלינים                                
	1

	עגלת ציוד
	1

	עגלה לפינוי מגשים 
	2

	עגלת שירות לאספקה לחדרים
	1

	שולחנות
	24

	כסאות
	80

תפריט ארוחת בוקר
1. ארוחת הבוקר בקופסא
קופסת סלט  בנפח של 0.75 ליטר בהרכבה אישית + 2 תוספת לבחירה ורטבים לימון,  שמן זית (ביצה, גבינה, טונה וכד')

2. ארוחת בוקר בצלחת
(1) מבחר ירקות חתוכים / סלט אישי
(2) שתי ביצים לבחירה (ב- 3 סוגי הכנה לפחות)

(3) שתי תוספות לבחירה: גבינה רכה / קשה אבוקדו, טונה
(4) לחם ללא הגבלה
3. כריכים
הכריכים יכללו ממרחים/מצרכים שונים, לרבות: חביתות מסוגים שונים, ביצים, טונה, גבינות, ירקות, ממרחים (חומוס, טחינה וכו') חצילים, אבוקדו, חמוצים וכיו"ב'. 

הכריכים יהיו בגדלים שונים, מבוססים על לחמים מסוגים שונים כמפורט כדלקמן.

כל כריכים יינתנו במתכונת רגילה או כטוסט.

4. לחמים 
(1) לחמנייה רגילה 
–
מקמח לבן/קמח מלא/דגנים/קל
(2) לחמנייה גדולה
– 
מקמח לבן/קמח מלא/דגנים/קל


(קלועה, ג'בטה, 1/2 באגט וכו')
(3) בייגל
–
מקמח לבן/קמח מלא/דגנים/קל
(4) פיתה ריקה 
–
מקמח לבן/קמח מלא/דגנים/קל
נספח מספר 5
עמוד 2 מתוך 7
תפריט ארוחת צהריים
	סוג מרכיב
	המוצר
	הרכב
	משקל מינימלי
	הערות

	עיקרי
	דג
	מבושל/ צלוי/ מטוגן כגון:

· קציצות דג ברוטב

· פילה דג / דג ברוטב
	200 גרם
	משקל ללא נוזלים ותוספות

	
	בשר בקר
	מבושל/ צלוי/ מטוגן, כגון: 

· קציצות
· גולש
· בשר צלוי
· קבב
· המבורגר
	200גרם
	משקל ללא נוזלים ותוספות

	
	עוף- עם עצמות
	מבושל/ צלוי/ מטוגן, כגון: 

· רבע עוף (מס' 2)

· כנפיים
· שוקיים
· כרעיים
· עוף מחולק/ פרוס
· עוף ממולא
	250 גרם
	משקל ללא נוזלים ותוספות

	
	עוף – ללא עצמות
	מבושל/ צלוי/ מטוגן, כגון: 

· חזה עוף

· קציצות
· מעורב ירושלמי
· כבד
· שניצל
	200 גרם
	משקל ללא נוזלים ותוספות

	
	הודו
	מבושל/ צלוי/ מטוגן, כגון:

· סטייק
· צלי
· שווארמה
· קציצות
· שניצל
	200 גרם
	משקל ללא נוזלים ותוספות

	
	ממולאים בבשר
	מבושל/ צלוי/ מטוגן, כגון:

· בצק ממולא בבשר (בורקס, בלינצ'ס וכו')

· קובה
· כרוב/פלפל/קישוא ממולא
· מוסקה
	200 גרם
	משקל ללא נוזלים ותוספות

	תוספות חלבוניות
	קטניות מבושלות
	מבושל/ אפוי/ מטוגן, כגון:
	200 גרם
	משקל ללא נוזלים ותוספות

	
	
	· שעועית

· עדשים
	· חומוס
· אפונה
	
	

	תוספות פחממניות
	מוצרים שונים
	מבושל/ אפוי/ מטוגן, כגון: 

· תפוחי אדמה בצורות שונות / בטטה

· אורז (נקי, עם ירקות וכו').  / אורז מלא
· מג'דרה
· קוסקוס רגיל / מלא
· פסטות שונות
· אטריות/ פתיתים
· קינואה
· כוסמת
· בורגול
	200 גרם

150 גרם

150 גרם

150 גרם

150 גרם

150 גרם

150 גרם

150 גרם
150 גרם
	


נספח מספר 5
עמוד 3 מתוך 7
 (המשך תפריט ארוחת צהריים)
	סוג מרכיב
	המוצר
	הרכב
	משקל מינימלי
	הערות

	תוספות  מירקות
	ירקות מבושלים (מירקות העונה או ירקות קפואים)
	מבושל/ אפוי/ מטוגן, כגון: 
	150 גרם
	

	
	
	· ירקות מוקפצים 
· שעועית צהובה/ ירוקה 
· כרוב ניצנים
· ברוקולי
· אפונה 
	· קישואים 
· חצילים
· גזר
· כרובית
· כרוב
	
	

	
	ירקות טריים
	סלט מירקות העונה בהרכבים שונים
	200 גרם
	

	מרק
	קטניות
	· עדשים

· אפונה
· שעועית
· גריסים
· חומוס
	250 גרם
	מכיל 60 גרם קטניות ו- 50 גרם ירקות

	
	ירקות
	· פטריות

· ירקות
· עגבניות
	250 גרם
	מכיל 80 גרם ירקות ו- 30 גרם תוספות (גריסים, אורז וכו')

	
	בשר/ עוף
	· עוף
· בשר
	250 גרם
	מכיל 60 גרם בשר/ עוף ותוספות (גריסים, אטריות

אורז וכו')

	
	קובה
	· 2 כדורי קובה
	250 גרם
	

	כריך עם מנה עיקרית
	· בפיתה
· חצי באגט
	מנה עיקרית אחת
	300 גרם
	


נספח מספר 5
עמוד 4 מתוך 7
תפריט משקאות חמים/קרים
(1) כוס תה (בתוספת נענע או לימון), תה צמחים, תה פירות – כולל ממתיק (סוכר או ממתיק מלאכותי)
(2) כוס קפה שחור – כולל ממתיק (סוכר או ממתיק מלאכותי)
(3) כוס קפה נמס עם חלב-כולל ממתיק (סוכר או ממתיק מלאכותי)
(4) כוס משקה ממכונת קפה – הפוך/שוקו/אספרסו קצר, ממתיק/סוכר, חלב מוקצף.
(5) משקה קל בטעמים שונים בפחית או בבקבוק אישי, רגיל או דיאטטי, תוסס או רגיל
(6) סודה בפחית או בקבוק אישי
(7) מים מינרלים בבקבוק אישי של 0.5 ליטר
(8) מים מינרלים בבקבוק גדול של 1.5 ליטר
(9) נקטר או מיץ טבעי בפחית או בבקבוק אישי
(10) כוס חלב 3% / 1%
(11) כוס קפה קר – "אייס קפה"
נספח מספר 5
עמוד 5 מתוך 7
תפריט קוקטיילים לאירועים
1. קוקטיל חלבי (של 30 משתתפים)
· פיתות או לחמניות קטנות לבחירתו של המשרד. 
· שתייה קרה מסוגים שונים: מים, תוסס ,מיץ טבעי רגיל/ דיאט, בבקבוקים אישיים  או פחיות
· שתיה חמה קפה שחור או קפה נמס  חלב רגיל וחלב סויה תה
· 7 סוגי סלטים עפ"י דרישת המשרד: 
· 4 סוגי גבינות לבחירתו של המשרד. 
· ביצים במתכונות שונות לפי בחירת המשרד.
· 3 סוגי בורקסים קטנים מבצק פילו לבחירתו של המשרד:
· 3 סוגי קישים, לבחירה ע"י המשרד:

· 5 סוגי מנות אחרונות עפ"י בחירת  המשרד, כגון:

· 3 סוגי פטיפורים 
· פירות העונה טריים  חתוכים
· 2 סוגי עוגות קרות
· צלחות חד פעמיות קשיחות ואיכותיות

· סכו"ם 

· מפיות נייר לניגוב (33X33)
2. קוקטיל בשרי (של 40 משתתפים)
· 8 סוגי סלטים (עפ"י בחירה של המשרד)
· דג
· אצבעות שניצל

· שיפודי פרגיות

· קבב

· סיגרים ופסטלים

· עלי גפן ממולאים

· קובה

· תפוחי אדמה

· פשטידות

· קינוחים ומתוקים (עוגות, מוסים ופירות)

· לחמים מסוגים שונים

· צלחות חד פעמיות קשיחות ואיכותיות

· סכו"ם 

· שתייה קרה מסוגים שונים: מים, תוסס ,מיץ טבעי רגיל/ דיאט, בבקבוקים אישיים  או פחיות
· שתיה חמה קפה שחור או קפה נמס חלב סויה תה
· מפיות נייר לניגוב (33X33)
נספח מספר 5
עמוד 6 מתוך 7
3. קוקטייל קל ל- 30 משתתפים
· 4 סוגי מתאבנים: קובה מטוגן , עלי גפן ממולאים , פסטלים

· 4 סוגי סלטים 
· 3 סוגי פשטידות 
· 2 סוגי פסטות 
· 4 סוגי נקניק או פסטרמה פרוס
· 4 סוגי פירות 
· צלחות חד פעמיות קשיחות ואיכותיות

· סכו"ם 

· שתייה קרה מסוגים שונים: מים, תוסס ,מיץ טבעי רגיל/ דיאט, בבקבוקים אישיים  או פחיות
· שתיה חמה קפה שחור או קפה נמס חלב סויה תה
· מפיות נייר לניגוב (33X33)
4. הרמת כוסית לחגים ל-200 משתתפים

הפריטים שיסופקו יהיו בהתחשב בחג הנחוג:

· 5-6 סוגי פירות טריים.
· 5-6 סוגי פירות יבשים.
· יין וגביעי יין.
· 4  סוגי עוגות / עוגיות/בורקסים.
· תוספת המאפיינת את החג (דבש בראש השנה וכו')

· כלי הגשה ופריטים שונים לקוקטיילים
 
בכל אירוע על הקבלן לספק ועל חשבונו את הפריטים הבאים:

· כלי הגשה מזכוכית בצבע אחיד.
· כוסות.
· סכו"ם חד פעמי קשיח למעט אירועים בהם יידרש סכו"ם ממתכת.
· גביעי יין 
· צלחות מזכוכית או חד פעמי בהתאם לאירוע.
· מפות בד גדולות לכיסוי שולחנות.
· מפיות נייר לניגוב (33X33)
· מעמדים למפיות קטנות.
· פרחים לנוי על השולחנות.
· מלחיות.
· שפינג נירוסטה (כלי לצורך שמירה על אוכל חם באירועים).
· ספלי קפה מזכוכית עם תחתיות.
· סט להגשה על השולחן של קפה + תה +סוכר.
המשרד רשאי לשנות את הרכב הכיבוד.

נספח מספר 5
עמוד 7 מתוך 7
סל פריטים ל"אספקה יבשה"

	הפריט
	יחידת כמות

	קפה שחור עלית 
	100 גרם

	קפה שחור עלית 
	200 גרם

	קפה לנדוור 
	100 גרם

	קפה לנדוור
	200 גרם

	קפה עם הל (עלית)
	100 גרם

	קפה נמס עלית 
	200 גרם

	קפה נמס עלית 
	50 גרם

	קפה נמס מגורען (טסטרצ'ויס).
	200 גרם

	קפה נמס מגורען (טסטרצ'ויס נטול קפאין).
	200 גרם

	שוקולית עלית 
	500 גרם

	קפה נמס מגורען (ג'ייקובס)
	200 גרם

	תה ויסוצקי 
	50 שקיות 

	תה ויסוצקי 
	25 שקיות 

	תה ירוק / צמחים 
	25 שקיות 

	חלב טרי תנובה 3%
	1 ליטר

	חלב טרי תנובה 1%
	1 ליטר

	חלב 3% יצרן אחר
	1 ליטר

	חלב 1% יצרן אחר
	1 ליטר

	חלב סויה
	1 ליטר

	כוסות 
	50 יחידות

	כפיות 
	100 יחידות

	סוכר לבן/חום
	1 קילו בקופסא

	שקיות סוכר
	10שקיות של 4 גרם

	שקיות ממתיק מלאכותי
	10שקיות של 4 גרם

	מפיות נייר לניגוב (3333 X)
	חבילה של 100 יחידות


(*) הכלים החד פעמיים יהיו קשיחים ומתכלים.

ניתן להוריד את חוברות המכרז ללא תשלום באתר מינהל הרכש הממשלתי בכתובת: 

בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים


הצעה בה הערבות אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.





אי מילוי סעיף / פריט בהצעת המחיר עשויה לגרום לפסילת ההצעה על הסף, וזאת בשל אי יכולת לבצע השוואה בין ההצעות





ציון מחיר משוקלל �(כולל מע"מ) למציע





סה"כ הצעת המחיר המשוקלל �(כולל מע"מ) הנמוך ביותר


סה"כ הצעת המחיר המשוקללת (כולל מע"מ) של המציע





=





במקרה של מציע שהינו עוסק מורשה ולא גוף משפטי מאוגד





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.

